Optužnica protiv bračnog para Mandić – Informer\nTužilaštvo BiH podiglo je optužnicu protiv bračnog para Ivanke i Danka Mandića za produženo krivično djelo pranje novca.\nOptuženi bračni par se tereti da su tokom 2005. godine, kao ovlaštena lica jednog pravnog lica u Širokom Brijegu, oprali novac u namjeri da izvrše legalizaciju nezakonito stečenog novca.\nOni su, prema navodima optužnice, otvorili transakcijske račune u više poslovnih banaka i preuzimali novac od većeg broja pravnih lica, sa ciljem da se novac pravnih subjekata koji je poticao od prodaje robe za gotovinu, izbjegavanjem plaćanja poreza na promet, ovim subjektima vrati u redovne tokove njihovog poslovanja.\nMandići su uplatnice potpisivali kao ovlaštena lica, a preuzeti novac uplaćivali su kao “polog pazara” na račun pravnog lica i odmah po polaganju prebacivali na račune više pravnih lica kao “plaćanje računa“, i “uplata računa” da bi prikazali da je između pravnog lica i navedenih pravnih lica bilo stvarnog prometa.\nOptužnica tereti Mandiće da su preko transakcijskih računa otvorenih kod više banaka uplatili 2.169.007,30 KM pravnim licima u nekoliko firmi, a koje su ubacili u redovne tokove poslovanja pravnih lica.\nOni se terete da su na taj način prikrili novac stečen prodajom robe za gotovinu, neplaćanjem poreza propisanog zakonom BiH u ukupnom iznosu od 348.974,24 KM, oštetivši na taj način budžet BiH za navedeni iznos.\nOptuženi Mandići se terete da su novac veće vrijednosti, za koji su znali da je pribavljen počinjenjem krivičnog djela, primili i njime raspolagali, te upotrijebili u privrednom poslovanju, a vrijednost novca prelazi iznos od 50.000 maraka, čime su počinili produženo krivično djelo pranje novca.


ChickHenR2 i CFW Enabler 3.50 on PSP3004???\n[ http://www.elitesecurity.org/t372825 ]\n[ vlajko80 @ 16.08.2009. 11:36 ] @\nDakle imam psp3004 sa orginalnom verzijom firmware-a 4.20 update-ovanu na 5.03. Nakon toga je instaliran chicHenR2 i CFW Enabler 3.50.Sve igre rade normalno sa sony-jevog (orginalnog) memmory stick-a.\nProblem nastaje u slucaju da kada se izvadi baterija ili kada se settings resetuje na default.Nakon toga se sve vraca na firmware 5.03 a chicken i cwf moram ponovo da ucitavam.DA li je ova situacija normalna, posto znam da kada se kod starih konzola izvadi baterija i ponovo vrati SVE OSTAJE KAKO JE BILO ??? Jel moze neko da mi objasni kako to ?Najvishe me interesuje ovaj moj slucaj sa 3004 i zasto u tim situacijama moram ponovo da ucitavam r2 i cwf ???\n[ marko87 @ 04.05.2010. 11:17 ] @\nNazalost imas psp kome cfw traje samo privremeno dok se ne ugasi vadjenjem baterije ili ne resetuje(temprary hack) ,gledaj da ti to udas,pa potrazi verziju 200x ili 100x oni mogu kompletno da se hackuju i CFW radi i posle vadjenja baterije.


Jeftini letovi iz Madrida za Tuzlu - Avio karte Madrid Tuzla - eSky.rs\nAvio karte iz Madrida za Tuzlu\nPretražite letove iz Madrida za Tuzlu\nProverite najbolje prilike za letove iz Madrida za Tuzlu\n✔ Postoje li posebne ponude za letove iz Madrida za Tuzlu na eSky.rs?\n✔ Mogu li se pobrinuti za osiguranje prilikom rezervacije leta iz Madrida za Tuzlu?\n✔ Ako rezervišem let iz Madrida za Tuzlu, mogu li da rezervišem ujedno i smeštaj?\n✔ Koje avio-kompanije nude letove iz Madrida za Tuzlu?\nBudite sigurni, da na eSky.rs ponuda letova iz Madrida za Tuzlu uključuje ne samo niskotarifne avio-kompanije, već i one koje su specijalizovane za visoki standard.\nBarajas Tuzla Airport\nJeftini letovi do Španije Jeftini letovi iz Španije Jeftini letovi za Maon Jeftini letovi iz Maona Jeftini letovi za Vijentijan Jeftini letovi iz Vijentijana\nJeftini letovi do Sijere Leonea Jeftini letovi iz Sijere Leonea Jeftini letovi do Sokcho Yangyang Jeftini letovi od Sokcho Yangyang


Uhapšen zato što je zlostavljao i mučio devojku\nPolicija u Beogradu uhapsila je P.P. (36) zbog sumnje da je razvalio vrata stana devojke (30) sa kojom je u emotivnoj vezi, a potom joj rukama i nogama zadao više udaraca po glavi i telu, saopštilo je Ministarstvo unutrašnjih poslova (MUP).\n21.05.2018 Buenos Ajeres\nŠpanske sudije zatražile su danas ostavku ministra pravde jer je doveo u pitanje nadležnost jednog sudije koji je oslobodio pet mladih optuženih za silovanje, što je izazavalo talas nezadovoljstva u zemlji.\n02.04.2018 Buenos Ajres\nArgentinska NVO optužuje River Platu za seksualno zlostavljanje maloletnih fudbalera\nArgentinska nevladina organizacija prijavila je vlastima da su maloletne osobe seksualno zlostavljane u mlađim kategorijama fudbalskog kluba River Plata, koji je naveo da će sarađivati s nadležnim organima.\nVojni sindikat Srbije saopštio je danas da je podneo krivične prijave protiv načelnika Generalštaba Vojske Srbije Ljubiše Dikovića i komandanta Komande za obuku VS Djokice Petrovića, zbog kako se navodi, zlostavljanja potčinjenog i mladjeg...\nPreminula Nišlijka (42) koju je suprug zlostavljao\nBivši engleski fudbalski trener Beri Benel proglašen je danas u Liverpulu krivim za seksualno zlostavljanje više mladih igrača tokom osamdesetih godina prošlog veka.


Nauka /COVID-19: Gubitak čula mirisa nije isti kao kad ste prehlađeni / Radio Sarajevo\n24. 11. 2020. u 17:44:00 Radiosarajevo.ba\nGubitak čula mirisa kod oboljelih od COVID-a se dešava odjednom. I obično nos nije zapušen niti curi - većina ljudi koja ima koronavirus i dalje može da diše kroz nos bez većih problema.\n„Čini se da su to karakteristike koje razlikuju koronavirus od ostalih respiratornih virusa", kaže profesor Philpott, koji radi za humanitarnu organizaciju Peto čulo, osnovanu da bi pomagala ljudima koji imaju poremećaj čula ukusa i mirisa.\n„Ovo je uzbudljiv zaključak, jer to znači da bi testiranjem čula ukusa i mirisa možda moglo da se utvrdi da li pacijent ima COVID-19 ili običnu prehladu ili grip".\nRekao je da ljudi mogu i sami da testiraju da li im čulo ukusa i mirisa "radi", tako što će koristiti kafu, bijeli luk, narandže, ili limun i šećer.\n„Ukoliko je to slučaj, možda ćemo moći da se izborimo s infekcijom antivirusnim terapijama koje se daju direktno kroz nos."\nTagovi: čulo ukusa čulo mirisa koronavirus COVID-19 simptomi


A. J. 28. januara 2019. 11:40\nProizvodnja pečuraka, konkretno bukovača, jeste biznis u kom je znanje primarna investicija. Za razliku od vrgnja i šitakija, uzgoj bukovače ne zahteva velika ulaganja, ona se otplate za nekoliko meseci, a opet, jeftinija je od pomenutih vrsta i tako dostupnija kupcima.\nU poređenju sa šampinjonom, koji raste na đubrivima i neophodan mu je hemijski tretman, bukovača hoće zdravu sredinu i ne podnosi prskanje — i kap vode je pogubna za nju.\n„Najisplativije je raditi kod kuće, u podrumu, štali, garaži. Nije posao od koga se možeš obogatiti, ali možeš pristojno da živiš“, priča Blagoje Radišić, penzionisani vatrogasac iz Užica koji se posvetio proizvodnji bukovače.\nBlagoje Radišić gaji bukovače u zlatiborskom selu Tripkova, a one uspevaju i u podrumima, šupama, garažama.\nU Užicu je zagađen vazduh koji ova pečurka ne trpi, pa Radišić radi u zlatiborskom selu Tripkova. Na drvetu, panju, talogu od kafe — na raznim podlogama se uzgaja, a Blagoje to čini u džakovima sa čistom slamom. Punjenje vreća sistemom red slame, red semena je, ako se radi ručno, najteži posao, jer materijal treba gusto sabiti da bi džak bio idealne težine — između 16 i 18 kilograma. „Da bih olakšao sebi, napravio sam prostu mašinu za sabijanje“, kaže Radišić.\nGulaš od svežih pečuraka\nDžakovi se dvadesetak dana, poređani tako da se ne dodiruju, drže u tamnoj prostoriji u kojoj se dozira provetravanje na temperaturi od 20 do 22 stepena Celzijusa. Kad vreće pobele od žilica pečurki, sele se u drugu prostoriju i kače jedna iznad druge.\n„Tu se svetlošću simulira smena dana i noći, pušta se svež vazduh, idealna temperatura je od 15 do 18 stepeni. Bitna je vlaga koja se ubacuje vodenom maglom ili vlaženjem poda. Posle pet do sedam dana počinje da raste prvo kolo, a za branje treba sačekati još koji dan. U tri isplativa kola nabere se pečuraka 20 do 30 procenata od težine džaka, 3-5 kilograma“, objašnjava Radišić i dodaje da jedan proizvodni ciklus traje tri meseca, a potom se kače novi džakovi.\nSrđan Lazić i Ana Cvetić iz Užica su ovog leta eksperimentalno počeli da gaje bukovače u turi od stotinak džakova. Već u novembru su zakupili halu od 400 kvadrata na brdu Gornja Pora iznad užičke kotline. „Uložili smo 4.000-5.000 evra, isplatiće se za nekoliko meseci“, kaže Lazić.\n„Krenuli smo sa 250 džakova, a kako se tržište otvaralo, svake nedelje smo ubacivali po još toliko. U prvom kolu smo imali 2,7 kilograma po džaku, a od naredna dva očekujemo po pet kilograma. Sada imamo 1.050 vreća, a zaposlili smo i dva radnika“, priča Srđan Lazić.\nOn ne sabija džakove sâm, već ih kupuje od Radišića za 350 dinara, malo skuplje od kilograma bukovače. „Uložili smo između četiri i pet hiljada evra. S obzirom na to da planiramo proširenje, još nemamo kalkulaciju za koliko će se investicija otplatili, ali svakako to neće biti duže od nekoliko meseci“, objašnjava Lazić.\nUlaganje na 20 kvadrata 1.500 evra\nBlagoje Radišić kaže da je za bukovaču, kao skroman porodični posao, potrebna prostorija od 20 kvadrata u koju može da stane 100 vreća. Od ove količine se zaradi mesečno 500 evra, a investirano se vrati za tri meseca.\n„Ulaganje za ove uslove košta 1.500 evra. Tu podrazumevam mašine za seckanje i sabijanje slame, kazan za kuvanje slame, sistem za kačenje džakova, ventilator, aparaturu za vlaženje, žičani kavez u kome se slama kuva kao u fritezi i dizalicu za njega“, priča on.\nGljive predstavljaju poseban oblik života na Zemlji, imaju životinjski sastav ćelije, rastu kao biljke, a spadaju u zasebne, eukariotske organizme.\nMeđutim, genetičke studije su pokazale da su gljive sličnije životinjama, nego biljkama.


Novi put čaja povezuje Istok sa Evropom - Sputnjik Srbija\n01:07 18 Jun 2021\n08:15 20.08.2016 Preuzmite kraći link\nRusija i Kina, zajedno sa Mongolijom, započele su novi veliki transportni projekat. Iako on za sada ima samo regionalni značaj, pre svega za sibirske regione Rusije, u budućnosti ta trasa bi mogla da postane još jedna veza između Kine i Evrope i tako dobije globalni karakter.\nTeretnjaci iz Rusije, Kine i Mongolije već su počeli da saobraćaju novim transportnim koridorom koji povezuje Aziju i Evropu.\n„Prvih devet kamiona iz Rusije, Mongolije i Kine svečano je otvorilo novi transportni koridor iz Azije u Evropu. Iz lučkog grada Tjancina preko mongolske prestonice Ulan Batora vozila dolaze u Ulan Ude, glavni grad Republike Burjatije, simbolizujući otvaranje teretnog tranzitnog saobraćaja iz Kine u Rusiju preko Mongolije“, saopštilo je Ministarstvo saobraćaja Rusije.\nMeđutim, ta saobraćajnica bi trebalo da bude samo prvi korak u realizaciji više globalnih projekata. Taj ekonomski koridor je veliki zajednički program razvoja, koji uključuje mongolski Stepski put, kineski Put svile i ruski razvojni program Transevroazijskih regiona.\nRusija pravi nove tranzitne puteve iz Kine u EU i SAD\nTo znači, objašnjavaju eksperti, da lideri te tri zemlje razmatraju mogućnost da integrišu tu saobraćajnicu (i železnički saobraćaj) u više globalnih transportnih tokova.\nIdeja Transevroazijskog transportnog koridora podrazumeva stvaranje puteva, brzih i običnih železničkih pruga, telekomunikacionih mreža, cevovoda, carinskih terminala iz Evrope (počevši od Londona) u Rusiju kroz Moskvu, Krasnojarsk, Irkutsk, Habarovsk i Vladivostok. Planirano je čak da put kroz Čukotku poveže Evroaziju sa Severnom Amerikom. Teoretski, trasa iz Kine kroz Mongoliju lako se preseca u Irkutsku sa Transevroazijskim transportnim koridorom.\nKina je još 2013. godine najavila da će obnoviti drevni Put svile. Novi put svile, koji će kineske luke povezivati sa Evropom i Južnim Pacifikom, smatra se najvećim ekonomskim projektom u istoriji.\nNovi put svile objediniće 4,5 milijardi ljudi i više od 60 zemalja sveta. Tim planom pomorskog i kopnenog povezivanja dva kontinenta obuhvaćene su izgradnja brzih pruga, puteva i autoputeva, mreža za prenos i distribuciju energije i mreža optičkih kablova, a očekuje se i da će gradovi i luke duž te rute zabeležiti ekonomski razvoj.\nMongolija, smatraju ruski stručnjaci, takođe pokušava da se uklopi u sve te procese. Ona nema izlaz na more, smeštena je između Rusije i Kine, zemalja koje su njeni najveći trgovinski partneri. Osim toga, Mongolija pokušava da poveća isporuku mineralnih sirovina. Zato je i razvila svoj projekat Stepski put, koji predviđa razvoj saobraćajnica iz Kine u Rusiju, ali i razvoj transportno-logističke infrastrukture u toj zemlji. U planu su modernizacija železničkih pruga i izgradnja autoputa, dužine preko hiljadu kilometara, koje će povezivati jug i sever Mongolije.\nU svakom slučaju, ocenjuju analitičari, novi transportni koridor između Rusije, Mongolije i Kine doneće korist tim zemljama — olakšaće prevoz robe i ubrzaće prolazak vozila, a takođe će prevoznicima smanjiti suvišne troškove. Osim toga, to će olakšati poslovanje između država i uvoz i izvoz robe, pa se očekuje i povećanje robne razmene između država, a naročito Rusije i Kine.\nRast trgovinske razmene između južnih regiona Istočnog Sibira i Kine doneće korist obema stranama.\nKineski biznismeni su veoma zainteresovani za ruske sirovine i to će uticati na porast proizvodnje u ruskom regionu. Kina, sa druge strane, dobija nova tržišta i pristup jeftinim sirovinama. Mongolija će takođe profitirati. Ekonomisti očekuju da će joj nova saobraćajnica obezbediti ekonomski rast zahvaljujući razvoju transportne i servisne infrastrukture, pre svega benzinskih pumpi, ugostiteljskih objekata, hostela…\nZapad, Istok, saobraćajni koridor, Kina


Grad | Страна 62 | ČA Glas\nGradska plaža spremna za novu sezonu!\nGradska plaža je spremna za novu kupališnu sezonu. Ustave na brani su spuštene i formirano je jezero. Zona kupanja je obeležena sigurnosnim bovama, organizovana je spasilačka i medicinska služba, tako da se već od danas očekuje veliki broj posetilaca na gradskoj plaži. ”Sve pripreme su obavljene i mogu reći da kupališna sezona na gradskoj plaži […]\n23. јуна 2017 G. D.\tKomentara (0)\n23. јуна 2017 V. Т.\tKomentara (0)\nPREDSEDNIK SG TRIFUNOVIĆ: NEMA KRIZE U VLASTI, U GUBITKU KVORUMA NE VIDIM NIŠTA STRAŠNO\nOdgovarajući na pitanje novinara na konferenciji povodom godinu dana vršenja vlasti, predsednik Skupštine grada Čačka Igor Trifunović je istakao da prekidi rada lokalnog parlamenta tokom 13. sednice, do kojih je dolazilo zbog nedostatka kvoruma, nemaju nikakve veze sa krizom u vlasti. Takođe je naveo da je zasedanje trajalo sedam dana zbog obimnosti dnevnog reda. – […]\n23. јуна 2017 V. S.\tKomentara (0)\n23. јуна 2017 23. јуна 2017 V. S.\tKomentara (0)\n22. јуна 2017 G. D.\tKomentara (0)\nBIBLIOTEKA KAO STOŽER KULTURNOG ŽIVOTA LOKALNE ZAJEDNICE\nPovodom izgradnje zgrade Gradske biblioteke BIBLIOTEKA KAO STOŽER KULTURNOG ŽIVOTA LOKALNE ZAJEDNICE U utorak 20. juna u okviru programa „Leto u biblioteci“ u bašti Doma kulture, održano je predavanje dr Bogdana Trifunovića „Kakve nam biblioteke trebaju?“ Svojim predavanjem „Kakve nam biblioteke trebaju?“ dr Bogdan Trifunović, direktor Gradske biblioteke „Vladislav Petković Dis“ želeo […]\n22. јуна 2017 22. јуна 2017 G. D.\tKomentara (0)\n21. јуна 2017 G. D.\tKomentara (0)\nПретходно 1 … 61 62 63 … 73 Следеће


Radio televizija Rožaje - Sredinom juna počinju radovi na dionici Rožaje-Špiljani, potrebni radnici sa određenim kvalifikacijama\nUgovor sa tom austrijskom kompanijom koja će izvoditi radove zaključila je u januaru ove godine Uprava za saobraćaj u okviru Programa rekonstrukcije magistralnih puteva u Crnoj Gori. Projekat je vrijedan blizu 20 miliona eura i finansiraće se sredstvima zajma Evropske banke za obnovu i razvoj.\nPredsjednik Opštine Rožaje Rahman Husović i njegovi saradnici razgovarali su 24. aprila sa predstavnicima firme Štrabag i ponudili svoj angažman u domenu pronalaska radnog i tehničkog kadra sa teritorije Rožaja za potrebe sprovođenja Projekta.\nU skaldu sa zaključcima sa sastanka, nakon sagledavanja potreba početih faza realizacije Projekta, kompanija Štrabag raspisala je oglas za određena radna mjesta koji je objavljen od strane Zavoda za zapošljavanje Crne Gore.\nPomoću linka ispod pristupite oglasu:\npogledano 1280 puta


Lokacija Volim Ratka Mladica\nCak i vestica Karla del Ponte navodi u svojoj knjizi da je Tadic znao za trgovinu organima ali nije nista ucinio;Posto nije hteo da dize tenzije Kako bi nesmetano nastavio da radi na planu hapsenja; predivnog i hrabrog; Generala Ratka Mladica..\nOriginal postavio opste dobro gde ima da se kupi ta cuvena knjiga od Karle\nu Italiji 16.04.2008., 19:43\nOriginal postavio nesko101 Jadničak neobavešten je kao nekad Koštunica nezna da mu čak i Tači poručuje da EU neće da nas primi dok se ne izvini Kosovu i dok ga ne prizna.Jadničak nezna da je Haradinijeva stranka sa trećeg mesta dospela na prvo i to danas i da pretenduje mesto premijera a on je poručio da će ujediniti sve šiptare ma gde živeli i da će se morati njemu izviniti ako hoće u tu lepu EU.Jadničak misli da ga EU više neće uslovljavati a Srbi ko Srbi koji ga podržavaju drže ga u još većoj zabludi.\nOriginal postavio bokili84 Pre bi bilo da si ti za zaljenje...pametnije da citas neke pametne stvari a ne kurir i pres...\nOriginal postavio bezkorisnickogimena Imate li vi nešto pametnije da postavljate kao teme (i komentare) sem --- ajd' sad malo opet da pljujemo - legalno, voljom većine izabranog (pre mesec ipo) predsednika države Srbije? :mad::mad:\nOriginal postavio Tamna-je-Noc U Italiji\nJa ću tebi Ilinioda umesto te knjige iz Italije da pošaljem jednog Italijana, da ti malo usmeri misli u pozitivnom smeru. Nije sve u patriotizmu, znaš ima nešto i u evro-integracijama (čitaj dobrom sexu) 16.04.2008., 19:49\nOriginal postavio al bundy sto neko ne banuje vise ono smece ,ne zbog Mladica i slicno ,nego cisto zbog pileceg mozga nek ide na neki poljoprivredni forum\nOriginal postavio bezkorisnickogimena Ja ću tebi Ilinioda umesto te knjige iz Italije da pošaljem jednog Italijana, da ti malo usmeri misli u pozitivnom smeru. Nije sve u patriotizmu, znaš ima nešto i u evro-integracijama (čitaj dobrom sexu) Imamo tebe tamo za Sex\nbas imamo pravo da ga kritikujemo koliko god hocemo , sobzirom da je javna licnost a pogotovo cemo da ga kritikujemo jer ja njegova dela i cinjenja vidim kao krivicno delo veleizdaje ove zemlje. zamisli nije hteo da objavi da siptari ubijaju srbe i seku im organe "da ne bi dizao tenzije" :mad:\nOriginal postavio al bundy u Italiji Original postavio Tamna-je-Noc U Italiji\nOriginal postavio bezkorisnickogimena Ja ću tebi Ilinioda umesto te knjige iz Italije da pošaljem jednog Italijana, da ti malo usmeri misli u pozitivnom smeru. Nije sve u patriotizmu, znaš ima nešto i u evro-integracijama (čitaj dobrom sexu) мени пошаљи ту књигу из Италије под обавезно...\nOriginal postavio bezkorisnickogimena Vidi ja nikada nikoga nisam tužakala modovima, ali ovaj post ću da prijavim - trouglić.\nOriginal postavio Tamna-je-Noc postaje tuzno citati ovakve komentare, mislim da li je moguce da postoje ovakvi ljudi i ovakva razmisljanja, daj vrati se u realnost, muka mi je vise od vas kvazinacionalista, busanja u grudi i sl, ne mozete da prezalite sto vas covek je dobio na izborima... tuzno


17 maj 2013\tNaslovna\nOldtajmeri ponovo u Bečeju: Krvotok od benzina\nVremešni lepotani na četiri točka ponovo su defilirali ulicama Bečeja, gde je 11. maja održana prva zajednička smotra novoformiranog udruženja ljubitelja starih motornih vozila Oldtajmer kluba Bečej-Novi Bečej.\nU bečejskom ataru: Padavine nisu ugrozile useve\nProlećna setva u opštini, koja raspolaže sa oko 44.000 hektara poljoprivrednog zemljišta, gotovo je završena u agrotehničkim rokovima, a nedavne padavine i nevreme nisu nanele značajnije štete usevima.\nOdloženo ročište o sudbini PIK-a: Dan odluke u julu\nU Privrednom sudu u Novom Sadu poverioci PIK-a „Bečej“ trebali su 14. maja da se izjasne o sudbini kombinata: da prihvate plan reorganizacije ili da se donese odluka o bankrotu. Međutim, po ko zna koji put od aprila 2011. godine, otkad je kombinat u stečaju, ročište poverilaca je odloženo na zahtev stečajnog upravnika Pavela Severinjija. Novo, a navodno i poslednje ročište, zakazano je za 10. jul.\n17 maj 2013\tSportski mozaik\nBM teleks od 17. maja 2013.\nPodručna liga Novi Sad\nVrbas – Vojvodina 0:4\nHercegovac – Jedinstvo 2:0\nStari Grad – Petrovaradin 0:4\nBorac – Metalac AV 2:2\nTSK – Bačka 1923 6:0\nSutjeska – Obilić 1:2\nKabel – Tvrđava 2:3\nOmladinac – Veternik 0:3\n17 maj 2013\tKulturni mozaik\nProgram Gradskog pozorista 20. maj - 31. maj 2013.\n20. maj, 18 časova (velika sala): Razgovor sa režiserom Goranom Markovićem, nakon razgovora, u 20 časova projekcija filma „Falsifikator“ (2013). Režija: Goran Marković. Uloge: Tihomir Stanić, Branka Katić, Sergej Trifunović... Ulaz: 250 dinara.\n17 maj 2013\tNovi pasus\n17 maj 2013\tIzmeđu dva broja\nZakon o javnim preduzećima i opština Bečej: Novi direktori u javnim preduzećima od leta\nNovi Zakon o javnim preduzećima koji je stupio na snagu krajem prošle godine, verovatno je prouzrokovao i tek će da prouzrokuje probleme strankama, naročito na lokalnom nivou.\nNovinarska udruženja traže: Stabilno finansiranje Javnog servisa Vojvodine\nNezavisno udruženje novinara Srbije (NUNS) i Nezavisno društvo novinara Vojvodine (NDNV) početkom maja su zatražili od Vlade Srbije i Vlade Vojvodine da hitno obezbede stabilno finansiranje Radio-televizije Vojvodine.\nKada će biti sanirana deponija u Botri? - Prvo revizija, pa onda sanacija\nZagađenje životne sredine globalna je pojava. Sakupljanje i deponovanje velikih količina smeća predstavlja veliki ekološki problem čovečanstva. Primeri Švedske i Norveške pokazuju da ne mora da bude tako, naime, pojedini gradovi u Norveškoj, recimo, prerađuju smeće, ali im to nije dovoljno, te država mora da uvozi smeće, a u Švedskoj se prerađuje samo 4 odsto smeća završi na deponijama.\nMesna zajednica Radičević: Izbori za Savet u junu\nU Mesnoj zajednici Radičević bi u junu trebali da budu održani izbori za članove Saveta Mesne zajednice.


Generali besplatno proširio pokrića na polisama osiguranja u slučaju bolesti COVID-19 | Novosadski informativni portal 021\nInfo 02.04.2020. | 17:40 > 17:40\nKako bi dodatno zaštitili klijente životnog osiguranja i povećali finansijsku sigurnost njihovih prodica, ova osiguravajuća kuća je preduzela posebnu meru u vidu proširenja ugovorenog pokrića.\n"Svim svojim klijentima životnog osiguranja koji imaju ugovorenu bolničku dnevnu naknadu usled nesrećnog slučaja, besplatno proširujemo pokriće u slučaju hospitalizacije zbog infekcije COVID-19. Osiguranici će dobiti naknadu za dane provedene u bolnici i svim drugim centrima formiranim radi lečenja. Takođe, našim klijentima koji imaju polise osiguranja malih i srednjih preduzeća sa ugovorenim pokrićem prekida rada, poklanjamo proširenje pokrića od bolesti COVID-19. Besplatno pokriće obezbeđuje dnevnu naknadu vlasnicima malih i srednjih preduzeća i preduzetnicima za slučaj hospitalizacije u bolnici i svim drugim formiranim centrima zbog lečenja virusa korona", saopšteno je iz ove kompanije.\nSve informacije o besplatnom pokriću klijenti mogu dobiti pozivanjem Kontakt centra putem brojeva telefona 0800/222-555 (besplatan poziv) ili 011/222-05-55 i slanjem upita na kontakt@generali.rs.\nGenerali Osiguranje je od uvođenja vanrednog stanja u Srbiji klijentima omogućilo da putem digitalnih platformi, Kotakt centra i agenata obave sve poslove u vezi sa osiguranjem i dobiju svaku vrstu pomoći koja im je potrebna. Ujedno je sa kompanijama članicama Udruženja osiguravača Srbije, doniralo sredstva za nabavku respiratora, testova za korona virus, reagenasa i druge medicinske opreme potrebne tokom trajanja pandemije.\n03.04.2020 • 07:56


Krema Revita nama je bas pomogla.Sve zivo smo probali pre toga,ali nista nije pomagalo.Sincic se bas namucio sa A.dermatitisom.Koza lica je bila jako upaljena i to ga je strasno iritiralo.Za kremu sam saznala bas na ovom forumu.Poboljsanje smo videli vec drugi dan.Koza se nakon nekoliko dana skroz oporavila.Kremu mozete nabaviti u Zenici.Potpuno je napravljena na biljnoj bazi i maze se dva puta dnevno.Obicno sam mu Revitu nanosila ujutru i uvece a tokom dana mazala bio dermu,zato sto sam skontala da mu ta kombinacija strasno odgovara.Moram da naglasim da mu sama bio derma nije pomagala dok Revitu nisam nabavila.Revita je masna kremica tako da hrani i razmeksava tu suvu i ostecenu kozu a bio derma je visoko hidratantna,tako da cine dobar spoj.Nadam se da ce nekome pomoci ovo nase iskustvo.Prosli smo agoniju citvu sa A. Dermatitisom i znam koliko znaci savet i preporuka za dobru terapiju.Pozdrav.\nMoja beba ima ekcem od 2 meseca zivota. Po licu, rukama i nogama. Ekcem je strasno svrbi. Roditelji koji imaju decu sa ovim problemom znaju kakva je to agonija. Naravno da smo svasta probali, nikakve kreme ne resavaju problem i ne treba trositi novce na mazalice. Mi jesmo potrosili silne novce na razne kreme koje smo nabavljali sa svih kontinenata. Ono sto sigurno pomaze ekcemicnoj deci je promena klime, narocito more. Ljudi sa psorijazom kada odu na more preporode se. Isto tako ekcemicna deca. Dete preraste ekcem, najcesce kada se crevna flora stabilizuje. Davati detetu dobre probiotike (ne znam da je Latopic nekom pomogao..) i menjati klimu dok ne preraste. Bar jednom godisnje otici sa detetom na more ili planinu. Kod vecine dece boravak na moru je okidac koji vodi ka potpunom prestanku ekcema. Mi smo sa nasom bebom koja sada ima 10 meseci na moru, posle 7 dana neverovatno poboljsanje.


Lavrov: Ako Amerika prestane da se meša u probleme drugih država, biće više mira na planeti - 01.09.2021, Sputnik Srbija\nLavrov: Ako Amerika prestane da se meša u probleme drugih država, biće više mira na planeti\nMoskva smatra pozitivnim signalom izjavu američkog predsednika Džozefa Bajdena da je vreme da se prekine sa mešanjem u poslove drugih država, izjavio je šef... 01.09.2021, Sputnik Srbija\n"Pozdravljamo takve izjave. Odavno pozivamo da se izvuku pouke iz avantura u koje su naše zapadne kolege poslednjih decenija ulazile", naveo je ministar.Ako je Bajdenova izjava, kako je naveo, tačna, "nadamo se da će na našoj planeti biti malo mirnije".Po njegovim rečima, nakon odlaska Amerikanaca i NATO-a iz Avganistana, za Rusiju je najvažnije da obezbedi granice svojih saveznika."Države Centralne Azije su naši prijatelji po oružju, a pod dva, od toga direktno zavisi bezbednost južnog oboda Rusije", rekao je Lavrov.Što se tiče odnosa zapadnih država prema Rusiji, ruski ministar je naglasio da se sa Rusijom ne može razgovarati sa pozicije "učitelja" i da Moskva želi da gradi samo ravnopravne odnose sa drugim državama.\nrusija, avganistan, sad, rusija – politika, svet – politika\n10:29 01.09.2021 (Osveženo: 11:06 01.09.2021)\n© Sputnik / Alekseй Kudenko / Uđi u foto-galerijuMinistar spoljnih poslova Sergej Lavrov\n"Trenutak koji su istakli i predsednik SAD Bajden i predsednik Francuske Makron vrlo je interesantan. Oni su praktično u dva dana saopštili da je vreme da se prestane sa mešanjem u unutrašnje stvari drugih država sa ciljem da im se nametne demokratija zapadnog tipa", rekao je Lavrov.\n"Pozdravljamo takve izjave. Odavno pozivamo da se izvuku pouke iz avantura u koje su naše zapadne kolege poslednjih decenija ulazile", naveo je ministar.\nAko je Bajdenova izjava, kako je naveo, tačna, "nadamo se da će na našoj planeti biti malo mirnije".\nPo njegovim rečima, nakon odlaska Amerikanaca i NATO-a iz Avganistana, za Rusiju je najvažnije da obezbedi granice svojih saveznika.\n"Države Centralne Azije su naši prijatelji po oružju, a pod dva, od toga direktno zavisi bezbednost južnog oboda Rusije", rekao je Lavrov.\nŠto se tiče odnosa zapadnih država prema Rusiji, ruski ministar je naglasio da se sa Rusijom ne može razgovarati sa pozicije "učitelja" i da Moskva želi da gradi samo ravnopravne odnose sa drugim državama.\nBajden priznao: Završena era kada su Amerikanci pokušavali da preurede druge države\n1 Septembar, 07:03


Objavljen Konkurs za dodjelu stipendija studentima branilačkih kategorija USK | Trend Radio Velika Kladuša\nMinistar Ministarstva za pitanje boraca i ratnih vojnih invalida raspisao je Konkurs za dodjelu stipendija redovnim studentima branilačkih kategorija sa područja USK za akademsku 2021./22. godinu.\nPravo na stipendiju može ostvariti lice iz člana 2. Zakona o dopunskim pravima branilaca i članova njihovih porodica („Službeni glasnik Unsko-sanskog kantona“ broj 31/20) u daljem teksu: Zakon, kao i njihova djeca, djeca poginulog, umrlog, nestalog branioca i umrlog ratnog vojnog invalida, do navršene 25. godine života koji su redovni studenti na visokoškolskim ustanovama i koji su državljani BiH sa stalnim prebivalištem na području Unsko-sanskog kantona i u gradovima/općinama Banja Luka, Prnjavor, Srbac, Prijedor, Bosanski Novi, Kozarska Dubica, Gradiška i Laktaši.\nb) da su redovni studenti studija na visoko-školskim ustanovama prvog i drugog ciklusa studiranja,\nc) da su lica iz člana 2. Zakona, kao i njihova djeca; da su djeca poginulog, umrlog, nestalog branioca shodno članu 3. Zakona, kao i djeca umrlog lica iz člana 2. Zakona, starosti do 25. godine života, s tim što djeca poginulog, umrlog, nestalog branioca mogu ostvariti pravo na stipendiju bez obzira na godine života,\nd) da ne primaju stipendiju ili kredit od drugog davaoca stipendije,\ne) da imaju prijavljeno mjesto prebivališta na području Unsko-sanskog kantona i u gradovima/općinama Banja Luka, Prnjavor, Srbac, Prijedor, Bosanski Novi, Kozarska Dubica, Gradiška i Laktaši,\nf) da nisu korisnici subvencija za troškove školovanja, smještaja ili ishraneiz Budžeta Unsko-sanskog kantona,\ng) da su u tekućoj akademskoj godini prvi put upisali određenu akademsku godinu, s tim što pravo na sudjelovanje neće imati podnosilac zahtjeva koji je već bio korisnik prava na stipendiju za određenu akademsku godinu za koju ponovno podnosi zahtjev, h) da nisu zaposleni na određeno ili neodređeno vrijeme.\nIII Osnov po kojem se dodjeljuje stipendija\nStipendije se dodjeljuju na osnovu provedenog postupka u skladu sa Pravilnikom o kriterijima, uslovima i načinu dodjele stipendija redovnim studentima branilačkih kategorija sa područja Unsko-sanskog kantona, a utvrđuje se na osnovu priložene dokumentacije, koju je podnosilac uz zahtjev dužan priložiti.\n1. Uz zahtjev za dodjelu stipendije podnosilac je u obavezi da priloži sljedeću dokumentaciju:\na) kratku biografiju,\nb) rješenje ili uvjerenje Odjeljenja za boračko-invalidsku zaštitu matične općine, o priznatom statusu u skladu sa Zakonom o dopunskim pravima branilaca i članova njihovih porodica\nc) za djecu poginulog, umrlog i nestalog branioca, rješenje kojim je priznato pravo na porodičnu invalidninu u skladu sa federalnim propisom (posljednje na snazi),\nd) za ratnog vojnog invalida i djecu ratnog vojnog invalida/umrlog ratnog vojnog invalida, dobitnika ratnog priznanja ili odlikovanja/umrlog dobitnika ratnog priznanja ili odlikovanja i njegovu djecu, rješenje kojim je priznato pravo po federalnom propisu (posljednje na snazi za ratnog vojnog invalida),\ne) prijava u evidenciji prebivališta (CIPS),\nf) uvjerenje o redovnom upisu na fakultet za tekuću akademsku godinu, odnosno da su prvi put upisali akademsku godinu za koju se dodjeljuje stipendija,\ng) ovjerena lična izjava data pod materijalnom i krivičnom odgovornošću da ne prima drugu stipendiju, kredit, da nije korisnik subvencije za troškove smještaja ili ishrane iz Budžeta Unsko-sanskog kantona za tekuću akademsku godinu, da nije bio korisnik stipendije od strane Ministarstva za pitanje boraca i ratnih vojnih invalida, za istu akademsku godinu za koju predaje zahtjev,\nh) ovjerena lična izjava data pod materijalnom i krivičnom odgovornošću da nije zaposlen na određeno ili neodređeno vrijeme,\ni) ovjerena fotokopija tekućeg računa otvorenog kod banke na ime podnosioca zahtjeva za dodjelu stipendije ili potvrda banke o otvorenom tekućem računu.\n2. Uz zahtjev za dodjelu stipendije, korisnik stipendije koji redovno upiše narednu godinu studija – kontinuirano ostvarivanje prava na stipendiju, obavezno prilaže sljedeću dokumentaciju:\na) dokaz da je redovno upisao narednu akademsku godinu,\n4. a) Tražena dokumentacija (originali ili ovjerene fotokopije) ne smije biti starija od 6 mjeseci, obavezna je da se dostavi uz zahtjev, u suprotnom smatrat će se da zahtjev nije potpun.\nb) Javne isprave, izdate u drugim državama s kojima Bosna i Hercegovina ima zaključene međunarodne ugovore, važe saglasno tim ugovorima.\nc) Javne isprave, izdate u državama s kojima Bosna i Hercegovina nema zaključene međunarodne ugovore o priznavanju važnosti javnih isprava, važe ukoliko sadrže sve elemente propisane odgovarajućim međunarodnim konvencijama i pod uslovom reciprociteta čije postojanje utvrđuje Ministarstvo pravde Bosne i Hercegovine na osnovu prethodno pribavljenog mišljenja Ministarstva vanjskih poslova Bosne i Hercegovine.\nd) Javne isprave izdate u drugim državama trebaju biti prevedene na jedan od službenih jezika Federacije Bosne i Hercegovine i ovjerene od stalnog sudskog tumača.\ne) Ministarstvo za pitanje boraca i ratnih vojnih invalida nema obavezu vraćanja dokumentacije priložene uz zahtjev.\nSredstva za stipendiranje studenata osiguravaju se u Budžetu Unsko-sanskog kantona budžetskog korisnika Ministarstva za pitanje boraca i ratnih vojnih invalida.\nVI Gubitak prava na stipendije\nne upiše narednu akademsku godinu – kod kontinuiranog ostvarivanja prava na stipendiju,\nnapuni 25 godina starosti, a nakon isteka akademske godine za koju je ostvario pravo na stipendiju – kod kontinuiranog ostvarivanja prava na stipendiju, osim djece poginulog, umrlog, nestalog branioca koji ostvaruju pravo na stipendiju bez obzira na godine života,\nObrazac zahtjeva, zainteresovani kandidati mogu preuzeti u Ministarstvu za pitanje boraca i ratnih vojnih invalida, Odjeljenju za boračko-invalidsku zaštitu ili sa web stranice Vlade Unsko-sanskog kantona.\nLista studenata za dodjelu stipendija i lista studenata koji nisu ispunili uslove za dodjelu stipendije, objavljuje se na oglasnoj ploči Ministarstva za pitanje boraca i ratnih vojnih invalida i na oglasnim pločama kantonalnih organa uprave Unsko-sanskog kantona.\nNa osnovu odluke o utvrđivanju pojedinačnog iznosa stipendije i broja stipendista, pristupa se zaključivanju ugovora o stipendiranju sa svima kojima je stipendija odobrena.\nUgovor o stipendiranju zaključuje ministar Ministarstva za pitanje boraca i ratnih vojnih invalida s korisnikom stipendije, a ako je on maloljetan ugovor zaključuje zakonski zastupnik (roditelj ili staratelj).\nStipendije se dodjeljuju za deset mjeseci akademske 2021/2022. godine.


Prlita | Za media\nLavež pasa koji čujete kada se približavate Prihvatilištu za pse koje se nalazi u Prliti kod Zaječara, teško da vam može pomoći da procenite koliko pasa ovde živi. Ljudi iz Zoohigijene koji brinu o njima kažu da se životinje uznemire kada dođu nepoznata lica i zato tada počinje njihovo gromoglasno lajanje, ali nakon adaptacije na nova lica, polagano se stišavaju i tada možete da krenete u...Više\nPročitaj više o Prošireni kapaciteti zaječarskog Prihvatilišta za pse (VIDEO)\nPsi u azilu dobro podnose hladnoću (VIDEO)\nPrihvatilište za pse u kome su smešteni psi iz Zaječara i okoline popunilo je svoje kapacitete i sada se ovde dovode samo agresivne životinje za koje se smatra da mogu napasti ljude. U azilu trenutno ima oko 80 pasa a hladno vreme, kako kažu radnici prihvatilišta psima ne smeta jer se vodi računa da im bude toplo i da budu siti.Više\nPročitaj više o Psi u azilu dobro podnose hladnoću (VIDEO)\nU zaječarskom selu Prlita otvoren je regionalni azil za pse. Prema rečima predsednika Skupštine Zaječara Saše Mirkovića na taj način grad će rešiti dugogodišnji problem pasa lutalica, a u ovaj azil biće smešteni i bezvlasnički psi iz drugih opština Timočke krajine. Grad Zaječar je iz budžeta za završetak ovog, davno započetog objekta, izdvojio četiri miliona dinara. Samo u 2013. godini opština je...Više\nPročitaj više o Otvoren azil za pse


Press Online :: Vesti dana - politika, skupstina, Srbija, Tadić, vlada, premijer :: Direktorka: Aleksu su drugovi pretukli, ali samo jedanput Press Online\nko je kriv za smrt malog alekse? UČenik se ubio pre Šest meseci zbog nasilja vrŠnjaka, nadleŽni joŠ Ćute\n- Autor: Ana Mitić, Ljubinka Račić\nDirektorka: Aleksu su drugovi pretukli, ali samo jedanput\nSve je isto, samo... Nastavnici, razredni starešina, direktorka i školski policajac u osnovnoj školi u Nišu posle šest meseci od teške tragedije i dalje, bez ikakve kazne, sede na istim radnim mestima\nsU niškoj OŠ „Sreten Mladenović Mika", u kojoj je učenik Aleksa Janković (14) pre šest meseci izvršio samoubistvo zbog svakodnevnog nasilja vršnjaka, i dalje rade svi oni koji ni prstom nisu mrdnuli da spreče zlostavljanje. Svi nastavnici, direktorka, školski policajac i dalje, bez ikakve kazne, sede na istim mestima. Samo Alekse više nema...Osam puta prebijanaaaTortura do poslednjeg danaSeptembar 2010 - Učenik sačekao Aleksu ispred škole, oborio ga na zemlju i šutiraoOktobar 2010 - Isti učenik izveo Aleksu iz učionice, udario ga u glavu, šutirao. Sve to zabeležile školske kamereNovembar 2010 - Stariji brat Aleksinog druga pretio mu u toaletu. Škola prijavila događaj SUP-uDecembar 2010 - Aleksu je ispred škole sačekalo nekoliko učenika kako bi ga tukli posle časovaJanuar 2011 - Jedan od učenika došao sa majkom u odeljenje i verbalno ga napaoMart 2011 - Psiholog rekao Aleksinom ocu da "pojačan vaspitni rad" nad decom koja ga maltretiraju "ima pozitivne pomake". Nekoliko dana posle toga grupa napala dečaka i pretila mu da ne sme nikome ništa da kaže, jer imaju veze u policiji i sudu. Aleksa tada dobio potres mozga i deset dana nosio gipsanu longetu na noziApril 2011 - Ponovo je dobio batine, i to ispred škole10. MAJ 2011. - Aleksa preminuo u Kliničkom centru "Niš" nakon skoka sa trećeg sprata zgrade\nIako je i prosvetna inspekcija pokrenula prekršajni postupak i pitanje razrešenja direktorke Suzane Popović Ickovski, ona je još na čelu te ustanove. I dalje rade nastavnici koji su podržavali Aleksino maltretiranje poput biologičarke Milene Cvetković, protiv koje su roditelji podneli dve prijave školi, ali i školski policajac Ivica Grujić, protiv kog je takođe podneta prijava SUP-u.Aleksa se, podsetimo, bacio sa trećeg sprata. Čak osam puta je prebijen. Imao je potres mozga, hematome, modrice po glavi i telu, trpeo je uvrede, lomili su mu naočare. Za zlostavljanje su znali direktorka, školski psiholog, razredni starešina, policija... Niko mu nije pomogao.sDokaz: Lekarski nalazi i prijave za zlostavljanje\nsDokaz: Lekarski nalazi i prijave za zlostavljanje\nDirektorka škole potvrđuje da je Aleksa dobio batine, ali, kako kaže, samo jednom (?!).- Jedan jedini put je došlo do tuče između njega i dečaka iz osmog razreda. Razumem roditelje da im se desila tragedija, i da trpe bol, pa mi je jasno da sada pokušavaju da nađu opravdanje i satisfakciju - kaže ona.Ona tvrdi da je Aleksa imao probleme i u prethodnoj školi, ali sve zato što je i sam bio problematičan!- Ne bih volela da pričam o detetu koje je pokojno, ali to dete nije sedelo i trpelo nasilje, već je upravo on bio taj koji je ulazio u konflikt. Upozoravali smo da ne možemo da predvidimo njegove postupke, da se plašimo da će nešto da se desi. Bio je problematičan - rekla je Popović Ickovski.aNadležni nedostupniPress juče nije uspeo da razgovara sa ministrom Žarkom Obradovićem i prosvetnim inspektorom Velimirom Tmušićem, jer se nisu odazivali na pozive našeg novinara. Nije nam se javljao ni zaštitnik građana Saša Janković koji je jedini primio porodicu dečaka, za razliku od načelnika Školske uprave Niš, koji se nije udostojio ni da pozove telefonom.\nS druge strane, Aleksini roditelji kažu da se on sa nasiljem prvi put susreo upravo u školi „Sreten Mladenović Mika".- Obavestili smo psihologa da je naše dete radoznalo, puno života, da želi sve da vidi i čuje, da zna da bude i nestašan jer voli da je u centru pažnje - kaže Aleksina majka Dragana Janković.Pretnje, uvrede...Njen suprug Bojan kaže da im je to očigledno bila greška.- Na taj način smo obeležili svoje dete. To nije shvaćeno kao naš gest dobre volje. Aleksa je bio dežurni krivac kad god se nešto desi. Zvali su nas za sve i svašta. Aleksa je sve trpeo, i zbog trauma koje je doživeo morali smo da ga vodimo i kod psihijatra - tvrdi dečakov otac Bojan.Kolike je razmere bio bezobrazluk među školskim osobljem koji je dečaka koštao života, pokazuju primeri da su Aleksinim roditeljima u školi znali da kažu da ga premeste u seosku samo zato što im je smetalo što se lepo oblači, do toga da im direktorka kaže da ga vode iz škole jer je bolestan!- Pričali su kako je nedisciplinovan i hiperaktivan. A kada je Aleksa navodno iščupao cev za grejanje, zvali su me da hitno odem u školu. Tada mi je direktorka rekla: „Vodite ga iz ove škole, on je bolestan!" On je sve to slušao... - priča Bojan.Na predlog direktorke, koja nije mogla da garantuje Aleksinu bezbednost, njegovi roditelji su mu unajmili pripravnika da ga štiti u školi i van nje.pPrijavite Pressu svoj slučajUkoliko imate dete koje trpi nasilje u školi ili poznajete nekog ko ima taj problem, nemojte da ćutite. Kada zakažu institucije, kada ne znate kome da se obratite, kada imate utisak da vaši problemi nikoga ne zanimaju - pozovite Press.Prijavite vaš slučaj na 011/333-5000 ili na u fokusu@novinepress.rs\n- Ulazili su na njegov čas, gestikulirali da će da ga siluju, a pošto su saznali da je pod medicinskom terapijom, deca su počela još gore da ga zezaju. Govorili su „šta ga gledaš, on je mentalan", „zovi mamicu, neka te spase".... Preko Fejsbuka je dobio pretnju u kojoj mu je jedan dečak poručio: „Ti ne shvataš da ću ja za koji mesec da završim školu i da neće moći niko da te odbrani." Ostali su to „lajkovali" - priča Bojan.Kada je majka to prijavila školi, rečeno joj je da ih ne zanima šta se dešava na Fejsbuku i da su to gluposti.\nNeka igre u krevetu počnu\nZVANIČNO JE: Muškarci u krevetu "traju" samo dva minuta!\nOno o čemu se ćuti - tamna strana rada u Nemačkoj ...\nBrojni Hrvati koji u Nemačkoj rade u građevinarstvu, bilo da su došli samostalno ili su ih uputile njihove kompanije ...\nNemci to najviše zameraju, ali u min...\nMasovna peticija u Slovačkoj: Neće s...\nDačić: Srbija posvećena unapređenju ...\nNova sednica parlamenta, neke strank...\nĐorđević sa čela BIA ide u Vučićev k...\nBlic: Selaković generalni sekretar u...\nBurna noć u BG: Sedam udesa, tuča.....\nTokom noći srušena nelegalna džamija...


18. februara 2021. – GRAD Kruševac\nNaslovna » 2021 » februar » 18\nArhiva po danima: 18. februara 2021.\n18. februara 2021.\tKomentari su isključeni na Mitropolit Porfirije je novi patrijarh, u petak ustoličenje 24 Pregleda\nMitropolit zagrebačko – ljubljanski Porfirije izabran je danas za novog patrijarha Srpske pravoslavne crkve. On je 46. patrijarh SPC, a njegov prethodnik, patrijarh Irinej, preminuo je 19. novembra prošle godine od posledica korona virusaNovi partrijarh je izabran na Saboru održanom u Hramu svetog Save, a njegov izbor su danas oko 16 časova označila zvona na tom Hramu. U prvom obraćanju ...\n18. februara 2021.\t3 komentara 669 Pregleda\n– Ovaj grad će biti svoj i slobodan – poručuje Borko Stefanović, zamenik predsednika SSP.Pokušaj ostvarenja političkog dijaloga, ali uz nastavak kritičkog odnosa prema svemu što je loše u društvu i javnom životu, biće deo političkog narativa novoformiranog Gradskog odbora Stranke slobode i pravde, poručila je danas, u svom prvom obraćanju medijima, Katarina Panić, predsednica GrO SSP, dodajući da pozicija ...\nZa dan još 100 novozaraženih\n18. februara 2021.\tKomentari su isključeni na Za dan još 100 novozaraženih 176 Pregleda\nU protekla 24 sata potvrđeno je još 100 slučajeva oboljevanja od korone u Rasinskom okrugu. Najviše novoobolelih je iz Kruševca gde je virus potvrđen kod 68 osoba, dok je u Aleksandrovcu registrovano 19, a u Trsteniku 13 novoobolelih. Novi slučajevi, od poslednjeg izveštaja, nisu registrovani u Brusu, Varvarinu i ĆićevcuPrema podacima kruševačkog Zavoda za javno zdravlje, na infektivnom odeljenju Opšte ...\n18. februara 2021.\tKomentari su isključeni na Izložba “Nemoguće bekstvo” u Kulturnom centru 47 Pregleda\nOtvaranjem izložbe slikara Jovana Spasića u Galeriji Kulturnog centra počeo je program obeležavanja dana te ustanove, odnosno 29 godina njenog postojanja i rada. Kruševljani u okviru izložbe mogu da pogledaju crteže velikog formata okupljene pod nazivom “Nemoguće bekstvo”– Izložba je pripremljena po konkursu za izlagačku sezonu u Galeriji Kulturnog centra. Autor je bio sprečen da prisustvuje otvaranju, ali mi smo ...\n18. februara 2021.\tKomentari su isključeni na Pre podne revakcinacija, popodne vakcinacija 148 Pregleda\nU Hali sportova, glavnom kruševačkom punktu za masovnu imunizaciju, od 8 do 15 časova se obavlja revakcinacija, a od 15 do 20 časova vakcinacija. Sugrađani danas pre podne primaju drugu dozu kineske vakcine, dok se popodne radi vakcinacija Fajzerovom vakcinom– U Kruševcu je do sada ukupno vakcinisano i revakcinisano 20 hiljada ljudi. Pre podne obavljamo revakcinaciju. Juče smo u Hali ...\n18. februara 2021.\tKomentari su isključeni na Još jedna gorka pilula za FK Napredak 43 Pregleda\nAko je posrtanje fudbalera kruševačkog Napretka u nastavku šampionata bilo plod slučajnosti, što je neverovatno, poraz od Radnika u Surdulici 2:1 je više nego zabrinjavajući. Jer, svaka priča struke tipa “hocemo i moramo”, nije nikakvo pokriće za porazeMeđu istinskim ljubiteljima kruševačkog supreligaša koji iz meča u meč gube nadu u opstanak crveno-belih u elitnom društvu, zabrinutost se do sada pokazala ...\n18. februara 2021.\tKomentari su isključeni na Novi programi podrške privrednicima i preduzetnicima 267 Pregleda\nMinistarstvo privrede raspisalo je više javnih poziva za programe podrške privrednicima, obaveštavaju iz Agencije za regionalni razvoj Rasinskog okruga. U ovdašnjoj Agenciji privrednici sa ovog područja mogu da dobiju dodatna obaveštenja o pomenutim programina i potrebnoj dokumentacijiU toj Agenciji preciziraju da je nedavno objavljen Javni poziv za dodelu bespovratnih sredstava u okviru programa podsticanja preduzetništva kroz razvojne projekte u 2021. ...\nBojan Marjanović: Pripeme dobro odrađene, Trajal spreman za proleće!\n18. februara 2021.\tKomentari su isključeni na Bojan Marjanović: Pripeme dobro odrađene, Trajal spreman za proleće! 90 Pregleda\nU petak se nastavlja i fudbalsko prvenstvo Prve lige Srbije, a Trajal, kao favorit, u Kruševcu dočekuje ekipu ZemunaDrugi deo prvenstva Trajal dočekuje na 12. mestu tabele i utakmica sa Zemunom jedna je od onih na kojoj se očekuju bodovi. Tim pre što je Zemun trenutno pretposledni na tabeli. Ipak, pomoćni trener Trajala Bojan Marjanović kaže da se protivnik mora ...\n8. marta 2021., 04:38\nSportski vikend ukratko


Novi Sad ponovo subvencioniše kupovinu bicikala | Kamatica\nPočetna > vest > Novi Sad ponovo subvencioniše kupovinu bicikala\nTekst objavljen: 23.01.2022 12:00\nGrađani Novog Sada uskoro će ponovo moći da se prijave za subvencije koje su namenjene kupovini bicikala, saopštila je uprava grada. Novosađani koji ostvare pravo na subvenciju imaće rok da kupe novi bicikl, a nakon toga će im deo novca u iznosu od 10.000 dinara biti refundiran\nKako piše portal 021 to je duplo viši iznos opredeljen za odabrano udruženje u odnosu na prošlogodišnjih milion dinara, dok je iznos subvencije za građane ostao po 10.000 dinara.\nbicikli kupovina bicikala novi sad subvencije


Održano suđenje protiv Bečejskog mozaika | Autonomija\nOdržano suđenje protiv Bečejskog mozaika\nRedakcija “Bečejskog mozaika” saopštila je ranije da je Kolarski tek nakon dva meseca od objavljivanja teksta došao u redakciju i zatražio da se objavi “izvinjenje” redakcije\nSuđenje protiv nedeljnika “Bečejski mozaik” iz Bečeja po tužbi odbornika Srpske radikalne stranke u Skupštini opštine Bečej Nebojše Kolarskog održano je danas pred Višim sudom u Novom Sadu.\nKolarski je tužio izdavača “Bečejskog mozaika”, firmu “Mozaik” i novinarku Kristinu Demeter Filipčev za naknadu nematerijalne štete u iznosu od pola miliona dinara, zbog pretrpljenih duševnih bolova zbog povrede časti i ugleda.\nKolarski je list tužio zbog teksta “Radikalno crno na belo” iz februara ove godine.\nU tom tekstu, novinarka Kristina Demeter Filipčev navela je da je Kolarski na sednici Skupštine opštine, govoreći o lokalnom akcionom planu za Rome i lokalnom akcionom planu zapošljavanja, koristio govor mržnje, jer je građane delio na “crne” i na “bele”.\nRedakcija “Bečejskog mozaika” saopštila je ranije da je Kolarski tek nakon dva meseca od objavljivanja teksta došao u redakciju i zatražio da se objavi “izvinjenje” redakcije.\n“Pošto je zakonski rok istekao, redakcija mu je ponudila da sam napiše reagovanje, ali je Kolarski, uz opasku ‘vi niste normalni’ napustio redakciju”, saopštio je “Bečejski mlozaik.\nNezavisno društvo novinara Vojvodine ranije je ocenilo da je tužba protiv ovog lokalnog nedeljnika iz Bečeja “politički pritisak na nezavisno i slobodno novinarstvo”.


boris dzonson Archives - Istinito.com - Ne budi ovca!\nPočetna > Tagovi članka boris dzonson\n6. Aprila 2020. Istinito171Leave a Comment on Boris Džonson u bolnici, ali i dalje vodi vladu\nBritanski premijer Boris Džonson, koji je juče primljen u bolnicu, nastavlja da vodi vladu, izjavio je danas ministar za lokalne zajednice Robert Dženrik. “Premijer radi izuzetno naporno, predvodi vladu i neprestano je u toku sa situacijom i to će se nastaviti”, rekao je Dženrik za BBC. On je potvrdio da je Džonson u […]\nDžonson pozitivan na virus korona\n27. Marta 2020. Istinito314Leave a Comment on Džonson pozitivan na virus korona\nBoris Džonson pozitivan na virus korona, javljaju svjetski mediji. Džonson je na video snimku na Twittteru potvrdio da je u posljednja 24 sata imao blage simptome i da je njegov test na korona virus pozitivan. “Imam temperaturu i kašalj. Na savjet ljekara sam se testirao te sam pozitivan. U samoizolaciji sam, radim od […]\n20. Februara 2020. Istinito248Leave a Comment on Džonson kritikovan zbog reagovanja na poplave\nLider opozicione britanske Laburističke stranke Džeremi Korbin planira da obiđe dijelove južnog Velsa koji su poplavljeni u prošlonedjeljnim poplavama, dok, s druge strane, raste negodovanje protiv premijera Borisa Džonsona zbog načina na koji je reagovao na posljedice oluje Denis, javlja AP. Džonsona su kritikovali njegovi protivnici jer nije obišao poplavljene oblasti i što nije […]\n13. Februara 2020. Istinito248Leave a Comment on Boris Džonson izvršio rekonstrukciju Vlade\nPremijer Velike Britanije Boris Džonson izvršio je danas rekonstrukciju Vlade, dva mjeseca nakon pobjede na prijevremenim izborima. Mediji su ranije javili da je ministar finansija Sadžid Džavid podnio ostavku nakon što je Džonson zahtijevao od njega da otpusti svoje saradnike, a na njegovo mjesto postavljen je Riši Sunak. Bivši britanski ministar za Brexit […]\nDžonson: Britanija će napustiti Evropsku uniju do 31. januara\n13. Decembra 2019. Istinito573Leave a Comment on Džonson: Britanija će napustiti Evropsku uniju do 31. januara\nBritanija će napustiti Evropsku uniju do 31. januara, poručio je danas premijer Boris Džonson poslije ubjedljive pobjede na izborima. “Završićemo sa Brexitom na vrijeme, do 31. januara, nema ako, nema ali, nema možda”, istakao je Džonson, obraćajući se oduševljenim pristalicama. Obećao je da će raditi “dan i noć” da se oduži za povjerenje […]\n4. Decembra 2019. Istinito543Leave a Comment on Džonson: Mir se ne može uzeti zdravo za gotovo\n22. Oktobra 2019. Istinito316Leave a Comment on Džonson sada prijeti izborima i povlačenjem zakona o Brexitu\nBritanski premijer Boris Džonson će povući Zakon o Brexitu i sazvati opšte izbore, ukoliko poslanici u parlamentu odustanu od planiranog rasporeda rasprave u parlamentu u okviru kojeg treba da se izglasa taj zakon. To je BBC-u rekao izvor iz britanske vlade, navodeći da “vlada ne želi da gubi vrijeme sa ovim Parlamentom”. Zakon […]\nDžonson: Osiguran najbolji mogući sporazum sa EU\n19. Oktobra 2019. Istinito259Leave a Comment on Džonson: Osiguran najbolji mogući sporazum sa EU\nBritanski premijer Boris Džonson rekao je danas da je uvjeren da je osigurao najbolji mogući sporazum sa EU, koji omogućava istinski “Bregzit” i upozorio da EU nema preveliku želju da dalje odlaže stvari. Obraćajući se parlamentu, Džonson je rekao da parlament danas ima istorijsku priliku da jednom zauvijek da završi pitanje “Bregzita” i izvede […]\n15. Septembra 2019. Istinito285Leave a Comment on Džonson odlučan da izvede Britaniju iz EU\n9. Septembra 2019. Istinito248Leave a Comment on Objavljen “tajni plan” Borisa Džonsona\nBritanski premijer Boris Džonson priprema planove za legalno sprečavanje bilo kakvog produženja roka za izlazak Velike Britanije iz EU, objavio “Daily Telegraph”. Kako je prenio “Index.hr”, Džonsonovi savjetnici održali su u nedjelju sastanak na kom su razgovarali o tome kako spriječiti britanski parlament da nametne tromjesečni produžetak roka za Brexit ako ne dođe do […]


Zvizdić: Priča o razgraničenju po etničkom principu štetna\n► Zvizdić: Priča o razgraničenju po etničkom principu štetna\nPredsedavajući Saveta ministara Bosne i Hercegovine (BiH) Denis Zvizdić izjavio je danas da je svaka priča o razmeni teritorija u regionu na bazi etničkih kriterijuma veoma štetna, što je pokazalo i iskustvo Zapadnog Balkana.\nUmesto priča o razgraničenju po etničkom principu, Zvizdić je susedne zemlje pozvao da potpišu ugovore o granici i time pokažu kako i u praksi poštuju teritorijalni integritet suseda.\n"Priča o pomeranju granica, promeni granica, razmeni teritorija i o crtanju novih granica na bazi etničkih kriterijuma je vrlo štetna i za prostor Zapadnog Balkana. Ta priča je, što pokazuje neposredno iskustvo iz prošlosti, vrlo opasna", rekao je Zvizdić novinarima posle sednice Saveta ministara biH u Sarajevu.\nPrema njegovim rečima, takve priče su u suprotnosti i sa međunarodnim standardima, sa baznim ciljevima Evropske strategije proširenja do 2035. godine, kao i sa daljim razvojem regionalnih odnosa i smernicama Deklaracije o razvoju dobrosusedskih i regionalnih odnosa, potpisane pre par meseci u Londonu.\nZvizdić je ocenio da se oni koji zagovaraju demarkaciju po etničkim linijama, sasvim sigurno ne zalažu za očuvanje mira i stabilnosti na prostoru zapadnog Balkana.\n"Mir i stabilnost su ključni i najvažniji uslovi za nastavak i dobrosusedske saradnje i razvoja naših svih šest država na prostoru Zapadnog Balkana", istakao je on.\nPredsedavajući Saveta ministara BiH je pozvao Hrvatsku i Srbiju da sa BiH potpišu ugovor o granici, kao što je to urađeno sa Crnom Gorom.\n"Sa Hrvatskom da ratifikujemo Ugovor o granici i odredimo međunarodni koridor do otvorenog mora. Da sa Srbijom potpišemo Ugovor o granici na bazi međunarodno utvrđene granice iz 1991. godine i da time, ustvari, pokažemo verodostojnost naših izjava kada govorimo o poštivanju suvereniteta i teritorijalnog integriteta i unapredimo našu međusobnu saradnju i jačanje poverenja", naglasio je Zvizdić.\nGovoreći o migrantsksoj krizi u BiH, Zvizdić je rekao da je u zemlju od početka godine ušlo 12 hiljada ilegalnih migranata, od kojih je interes za azil iskazalo njih 10.000, dok je 800 podnelo zahtev za azil.\n"Ostaćemo posvećeni zaštiti granice BiH. U poslednje vreme smanjen je broj migranata koji ulaze u BiH", rekao je Zvizdić.\nPredsedavajući Saveta ministara BiH dalje je kazao da je danas na sednici usvojena državna energetska strategija za period do 2035. godine, čime će za BiH biti omogućen pristup IPA i ostalim fondovima za sektor energetke.\nSAD finansiraju modernizaciju vojski regiona Zapadnog Balkana\nSjedinjene Američke Države (SAD) odobrile su 110 miliona dolara pomoći za četiri zemlje Zapadnog Balkana za nabavku naoružanja, u okviru programa koji za cilj ima zamenu borbenih sistema iz...\nGeneralna sekretarka Saveta za regionalnu saradnju (RCC) Majlinda Bregu izjavila je danas u Londonu da proces evropskih integracija predstavlja pouzdanu snagu za napredak Zapadnog Balkana, ali da...


Alarmantno : Zašto mladi u BiH sve češće dižu ruke na sebe ? | Kliker.info\nAlarmantno : Zašto mladi u BiH sve češće dižu ruke na sebe ?\nČetiri samoubistva i ubistvo – crni je bilans proteklog vikenda u BiH. Iako ukupni trend samoubistava u BiH još nije u velikom porastu, zabrinjava povećanje samoubistava mladih. Besperspektivnost, teška ekonomska klima, te traume koje se nose i prenose dovoljan su alarm da se odavno trebalo pozabaviti pitanjem mentalnog zdravlja u BiH.Muškarac iz Bosanskog Šamca ubio se nožem. U Sarajevu je 19-godišnja djevojka pucala iz pištolja sebi u glavu, dok je skokom sa banjalučkog mosta u rijeku Vrbas 52-godišnji muškarac sebi oduzeo život. U Goraždu muž ubio suprugu, a potom presudio sebi. Ovi su naslovi tokom vikenda punili stranice crnih hronika u BiH. Odsustvo nade i vizije već duži vremenski period otežava ljudima da se nose s problemima, smatra psiholog Ibrahim Prohić. Pritom u državi ne postoji adekvatan odgovor na činjenicu da je mentalno stanje nacije na rubu.\n„Postoje s jedne strane preteški egzistencijalni izazov i konstantna prijetnja, odustvo nade, odsustvo vizije. Čovjek je sposoban da trpi nedaće onda kad postoji vizija i kada postoji nada da će se stvari promijeniti nabolje. Imamo nasilje utemeljeno kao princip u ovome društvu. Imamo negativne emocije kao vrijednost, animozitete, podozrenje, nepovjernje, mržnju itd., umjesto ljubavi, povjerenja, kooperacije. Imate potpuno krive psihološki modele koji su na sceni. I u takvoj situaciji naravno da se ljudi opredjeljuju za destrukciju kao izlaz iz projetećih situacija. Statistike i neke aproksimacije iz stručnih krugova, psihologa i psihijatara, pokazuju da de fakto svaki drugi građanin BiH ima određenih problema na psihološkom planu“, navodi Prohić. Građani su svjesni šta je to što dovodi ljude do ruba.„Ne vide ljudi kraja ovoga svega. Evo vidite i ova situacija politička – nikako da se dogovore, cijene, opšte beznađe.“„Neimaština. Jednostavno ekonomija je kriminal. Čovjek se razboli – niti se može liječiti, niti može živjeti.“„Nesređeno stanje u državi, ekonomska kriza, sve su to problemi. Neko je otporan na to, neko nije.“„Sirotinja, bijeda, ljudi nemaju. A onda s druge strane i politika je vrlo bitna. Ljudi svaku veče gledaju te gluposti. I taj nagomilani bijes, frustracija, neimaština i stres – sve je to tako…“\nSvjetska banka nedavno je iznijela procjene da je za normalan život porodice u BiH potrebno između 1.300 i 1.600 KM. Prosjek primanja je skoro duplo manji, a broj nezaposlenih u prošloj se godini povećao za nekoliko desetina hiljada.Uporedo s ovim trendom raste i broj korisnika narodnih kuhinja, i to tempom koji se nije očekivao. 2100 obroka dnevno podijeli se samo u kuhinjama Crvenog krsta/križa Kantona Sarajevo. A zakucati na vrata kuhinje pokazatelj je da ljudi dalje ne mogu, kaže Fikret Žunić, sekretar Crvenog krsta/križa KS.„Mi očekujemo i dalje povećanje tih korisnika i to pokazuje u kakvoj teškoj situaciji se nalazi ukupno i zemlja, a i ljudi koji su prinuđeni da se prijave u kuhinji. Možda to pokazuje da praktično je to dno. Ljudi su jednostavno u očaju. Šta je to što ih čeka sutra? Kad jedan zaposleni koji hrani porodicu ostane bez posla, onda je to četvero ili petero novih korisnika na kuhinji“, rekao je Žunić.Zvanični pokazatelji govore kako broj suicida nije bitno povećan, ali ono što jeste jesu samoubistva mladih, kaže neuropsihijatar Senadin Ljubović.„Samoubistvo se najčešće, gotovo dvije trećine, realizuje u dobi iznad 65 godina. Međutim, očito se trend pomjera prema mlađoj dobi i to je ono što treba zabrinuti – i svi koji su bar nekim dijelom odgovorni trebaju učiniti sve da na adekvatan način odgovore na taj problem“, kazao je on.\nPri tome ne vodi se računa da se pojedinim postupcima dodatno traumatiziraju kategorije koje su ionako traumatizirane, te da se problem prenosi i mlađim generacijama.„Imamo danas jednu populaciju ljudi koji su preživjeli strahote, bili u logorima, silovane žene, i koji su ostvarili neko svoje pravo, materijalnu naknadu za to, a sad su dovedeni u situaciju da im se oduzima vozačka dozvola. Čini se aktivan potez da se stanovništvo razdraži i učini nezadovoljnim, da urade to što država ne čini ništa na tom planu. Naprotiv, čini užasne stvari, stvari koje nemaju apsolutno nikakvog stručnog opravdanja“, rekao je Ljubović. Ako se uzme u obzir i činjenica da su, naprimjer, u RS lijekovi za smirenje i antidepresivi na trećem mestu u ukupnoj potrošnji medikamenata za koje je samo u prvoj polovini prošle godine izdvojeno 1,3 miliona KM, te na to doda da svaki peti stanovnik BiH živi od tri marke dnevno, ne treba biti prorok ni ljekar da bi bilo jasno šta se može očekivati. Ali umjesto društvenog alarma protiv narastajućeg beznađa, država radije podupire rad kladionica u kojima se svakodnevno prodaje lažna nada. (Kliker.info-RSE)


Januar 2014 - National Geographic Srbija\nNajvece šumsko prostranstvo na svetu i dalje budi interes istraživača i naučnika, kao i maštu avanturista. Amazonija obuhvata oko pet i po miliona kvadratnih kilometara i prostire se kroz devet država Južne Amerike, dok je oko 60 odsto Amazonske prašume na teritoriji Brazila. Glavni životni tok područja, reku Amazon, podrobnije je istražio španski moreplovac, istraživac i konkistador u službi Portugalije Fransisko de Oreljana.\nNajveća južnoamerička reka nosila je jedno vreme ime Rio Santa Maria de la Mar Dulce, kako su je nazvali Španci oko 1500. godine, gde mar dulce upućuje na to da je uliv moćne reke u okean toliki da voda okeana nije slana još dugo nakon ušća. O današnjem imenu Amazona postoje dva stava. Manje pobornika ima onaj po kojem je domorodačka reč transliterovana na portugalski, amassona, što znači „lomilica čamaca“, poslužila kao ime reke. Drugi i rasprostranjeniji je onaj koji se dovodi u vezu sa mitskim ratnicama Amazonkama, koje su inače u klasičnoj umetnosti redovno prikazivane sa obe dojke. Ovo drugo, bolje prihvaćeno tumačenje stiže iz hronike De Oreljanine ekspedicije 1541. godine koju je napisao njegov saputnik, dominikanski sveštenik Gaspar de Karvahal. Cilj ekspedicije bio je pronalazak legendarnog grada Eldorada, ili po nekim izvorima, bogate Zemlje cimeta. De Oreljana i njegov brod su se slučajno odvojili od ostalih, pa je istraživač plovio Amazonom kako bi našao put do svoje baze. Na toj plovidbi sukobio se sa njemu nepoznatim plemenom Tapuja, gde su se, prema hronici, na zaprepašćenje Španaca žene borile rame uz rame sa muškarcima. Međutim, verovatnije je da su preplašeni konkistadori od dugokosih i obrijanih muškaraca naoružanih lukom i strelom pomislili da su žene i, očigledno potkovani grčkom mitologijom, proglasili ih Amazonkama. Ali naravno, ne može se isključiti mogućnost da su žene u nekim amazonskim plemenima imale i ratničke uloge.\nA kada je o Kajapo Indijancima reč, siguran sam da je mnoge od vas zaintrigirala ovomesečna naslovna strana i reportaža. Nakon što pročitate ovu zanimljivu priču, preporučujem vam etnografske filmove Kayap, Out of the Forest (1987) antropologa Terensa Tarnera i Taking Aim (1992) brazilske autorke Monike Frote. Takođe i Jutjub će vam ponuditi nekolicinu živopisnih dokumentaraca.\nČitaocima, članovima Društva, autorima, saradnicima i prijateljima časopisa National Geographic Srbija želim srećne praznike, zdravljem i znanjem ispunjenu 2014. godinu.


Obeležen međunarodni Dan mladih | (Vesti - 13. 08. 2014) Subotica.com\n13.08.2014. u 10:01h\nU parku Ferenca Rajhla juče popodne održan je niz aktivnosti u povodu obeležavanja međunarodnog Dana mladih. Ova manifestacija održava se po šesti put u Subotici. Dan je protekao kroz održavanje nekoliko edukativnih radionica i tribina, kao i nizom sportsko-rekreativnih aktivnosti.\nTema ovogodišnjeg Dana mladih je bila "Mladi i mentalno zdravlje", a koji su zajednički organizovali Kancelarija za mlade, Zavod za javno zdravlje, Fondacija za omladinsku kulturu i stvaralaštvo "Danilo Kiš" i GiFest tim.\nSvoj program predstavili su mladi volonteri iz Evropskog volonterskog servisa (EVS).\nOdržana je i letnja radionica slobodnog plesa fondacije "Danilo Kiš", volonteri Crvenog krsta održali su prezentacija i simulaciju saobraćajne nesreće, a deo sportsko-rekreativnog dela programa su bili časovi zumba i aka fight fitnesa.\nSvoj performans su imali i članovi Kluba ekstremnih sportova "Spartak" iz Subotice.\nPrisutni su imali prilike da učestvuju na tribini pod nazivom "Mladi i mentalno zdravlje – smanjenje stigme kod mladih sa mentalnim poteškoćama" na kojoj su govorili dr Zorica V. Dragaš iz Zavoda za javno zdravlje, zatim Dijana Mirković David, psiholog u OŠ "Kizur Ištvan" i u Psihološkom centru "ProAktiva", Snežana Stantić, defektolog udruženje "Zajedno" i Kristina Pavić, diplomirani trener u odbojci.\nU okviru Dana mladih Arhus centar, a u okviru projekta "Drvo po drvo", delio je žbunaste sadnice, a akcentom na očuvanje životne sredine, prisutni su mogli da pogledaju i izložbu radova ručno napravljenih lampi u izvedbi Jugoslava Sivića.\nzavod za javno zdravlje međunarodni dan mladih kancelarija za mlade lokalna kancelarija za mlade


Meksička država Oaksaka zabranila prodaju zašećerenih pića i visokokaloričnih grickalica deci | Hronika\nPočetna strana > Hronika > Meksička država Oaksaka zabranila prodaju zašećerenih pića i visokokaloričnih grickalica deci\n"Važno je da se konačno postave klipovi u točkove ove industrije, od čijih proizvoda su se već razboleli naša zemlja i naša deca. Ta industrija je doprla do najvećih zabiti naše zemlje, u kojima često nema lekova, ali ima koka-kole", rekla je poslanica Magali Lopes Dominges, koja je predstavila zakon.\nNeki kritičari i stručnjaci za javno zdravlje optužuju Lopes-Gatela, koji je s jedne strane zagovarao nošenje maski, a sa druge podsticao politiku netestiranja ili praćenja kontakata, da traži "žrtvene jarce", u trenutku kada brojevi pokazuju poboljšanje situacije u zemlji kada je u pitanju koronavirus. U Meksiku je zabeleženo skoro 50.000 umrlih od koronavirusa, čime ta zemlja zauzima treće mesto na svetu po broju smrtnih slučajeva. Do sada je ukupno potvrđena zaraza kod 456.100 osoba, prema sajtu worldometers.info.


U DRUŠTVU MAJSTORA SF FILMOVA Autori Alien Isolation rade na NOVOJ FPS IGRI\nSrećom, možemo da kažemo da je jedna igra iz Alien franšize odrađena kako treba. Alien: Isolation je dokaz da nekad treba pustiti ljude da rade na još nečemu, osim na onom po čemu su poznati.\nCreative Assembly je dokazao da je ne samo dorastao zadatku, već i da može uneti svežu krv u žanr, poštujući\nizvorni materijal Alien univerzuma. IGN Adria javlja da, dok čekamo novi Total War, Creative Assembly uveliko radi na novom FPS naslovu. Na njihovom zvaničnom twitter nalogu su okačili sliku tima sa neočekivanim gostom, režiserom i jednim od aktuelnih majstora naučne fantastike , Neillom Blomkampom. Filmovi sa kojima se “probio na tržište” su District 9 i Elysium:\nTim je pozvao reditelja kako bi bacio pogled "iza zavese" i fotkao se sa njima, a možda čovek jednostavno učestvuje u samom projektu kao konsultant, ko zna. Blomkampu nisu strane video igre, jer je zamalo režirao film baziran na Halo franšizi. Posle “produkcijskog pakla” samog projekta, Halo film je ubrzo postao District 9, produciran od strane Petera Jacksona.\nČekamo novu igru i pretpostavljamo da bi i ona mogla biti smeštena u Alien univerzum, mada bi to možda bilo preagresivno budući da se na mobilnim telefonima uveliko vrti Alien: Blackout.


Trik koji ćete voleti: Ovako se pravilno nanosi lak za nokte sa ŠLJOKICAMA | COSMOPOLITAN\nTrik koji ćete voleti: Ovako se pravilno nanosi lak za nokte sa ŠLJOKICAMA 0 Podeli PODELI TWEET POŠALJI E-MAIL\nAutor Katarina Vasiljević 09.10.2016. / 10:00\nKonačno smo otkrili! Pogledajte kako da vaši nokti sijaju punim sjajem.\nPoput većine devojaka, kad su u pitanju šljokice, postoji tanka linija između ljubavi i mržnje. U jednu ruku obožavamo činjenicu da naše ruke mogu izgledati poput svetlucavih disko kugli, a s druge završimo s razočaravajućim rezultatima i šljokicama koje su sad na misteriozan način rasprostranjene po celoj sobi.\nDa, dok nikada u potpunosti nećemo moći da ignorišemo primamljivi sjaj svetlucavih lakova za nokte, činjenica da nam je potrebno oko pedeset slojeva laka kako bismo postigli željeni efekt, celu stvar čini iritantnom i napornom, a rezultat je debeli sloj laka koji neće preživeti ni jedan dan.\nPa, je li vam ikad palo na pamet da nešto možda radimo pogrešno? Nama jeste, pa smo odlučili da istražimo kako to rade profesionalci i znate šta? Izgleda da smo sve ovo vreme šljokice nanosili na potpuno pogrešan način!\nU videu pogledajte kako da pravilno stavite lak sa šokicama...\nKao što i sami vidite, osim što ne mora uopšte biti naporno i dugotrajno, nanošenje šljokica na nokte zapravo je zabavnije nego ikad!\nLepota Nokti Lak za nokte Beauty saveti Lak sa šljokicama Šljokice


Faktor | Treći krug glasanja: Vjosa Osmani nova predsjednica Kosova\n04.04.2021. / 20:06\nSkupština Kosova danas je u trećem krugu glasanja izabrala Vjosu Osmani za novu predsjednicu Kosova, koja je bila kandidatkinja izborne liste Pokreta Samoopredjeljenje.\nOsmani je u nastavku vanredne sjednice izabrana u trećem krugu glasanja sa 71 glasom za, od 82 zastupnika koliko ih je učestvovalo u glasanju. Nevažećih je bilo 11 listića, dok njen formalni protivkandidat Nasuf Bejta, koga je predložila inicijativa Vjose Osmani, nije dobio nijedan glas.\nU prvom krugu glasanja učestvovao je 81 zastupnik u glasanju, od kojih je 69 glasalo za Osmani, dok je 12 listića bilo nevažeće. Bejta nije dobio nijedan glas.\nU drugom krugu glasanja učestvovala su 82 zastupnika, od kojih je 67 bilo za Osmani, a 11 je bilo nevažećih. Nasuf Bejta je dobio četiri glasa.\nZa razliku od sinoć, danas su u glasanju učestvovali i goranki zastupnik Adem Hodža, romski zastupnik Fadil Gashi i jedna zastupnica PDK-a Adelina Grainca, koja je prešla u Samoopredjeljenje.\nNjihovi glasovi bili su presudni za obezbjeđivanje neophodnog kvoruma od najmanje 80 zastupnika da bi se stiglo do trećeg kruga glasanja u kome je bila dovoljna prosta većina ili 61 glas.\nSkupštini Kosova je u subotu uvečer nedostajao jedan glas za potreban kvorum od 80 zastupnika u prvom krugu glasanja za novog predsjednika Kosova. Kako nije bilo kvoruma sednica je odložena za danas.\nPrema Ustavu, za izbor predsjednika u prva dva kruga glasanja potrebna je dvotrećinska većina ili 80 glasova od 120 zastupnika za izbor predsjednika, i u smislu kvoruma i u smislu glasova za, dok je u trećem krugu dovoljna prosta većina ili 61 glas. Glasanje je, kako nalaže Ustav, obavljeno tajno.\nKao i jučer, ponovo je glasala i Albulena Rashiti iz Alijanse za budućnost Kosova (AAK), uprkos odluci njene partije da ne učestvuje u izboru predsjednice.\nNi opoziciona Demokratska partija Kosova (PDK) nije učestvovala u glasanju za predsjednicu, ali je danas u glasanju učestvovala i jedna zastupnica PDK-a Adelina Grainca, koja je prešla u Samoopredjeljenje. Naime, iz PDK-a je saopćeno da je ona izdala glasače PDK-a i zato je danas smijenjena sa svih funkcija u toj partiji.\nDeset zastupnika Srpske liste nisu bili prisutni u Skupštini Kosova.\nVjosa Osmani druga je žena predsjednca Kosova, nakon što je ovu funkciju ranije obnašala Atifeta Jahjaga.\nPrinc Hamzah u kućnom pritvoru: Umiješan u aktivnosti kojima je ugrožavana sigurnost zemlje


Stanovništvo Vojvodine se smanjuje i stari | Autonomija\nProcenjuje se da je u poslednjoj deceniji, broj stanovnika Vojvodine smanjen za više od tri odsto, izjavila je danas direktorica pokrajinskog Instituta za javno zdravlje Marija Jevtić.\nStanovništvo Vojvodine izrazito je staro, a prosečna starost u 2009. godini bila je 40,8 godina, dok je stopa prirodnog priraštaja u konstantnom padu, kazala je Jevtićeva na svečanosti u Vladi Vojvodine, povodom obeležavanja 90. godišnjice osnivanja tog instituta.\nOna je dodala da su tri petine stanovnika Vojvodine pregojazni ili gojazni, što sa sobom nosi visok zdravstveni rizik.\nDve trećine odraslog stanovništva svoje slobodno vreme provodi sedeći, a tek svaka deseta osoba održava fizičku kondiciju, navela je Jevtićeva.\nDodala je da je učestalost pušenja velika, kao i da su hronične bolesti odgovorne za više od 85 odsto uzroka smrti i oboljevanja, pre svega bolesti sistema krvotoka, maligne bolesti, bolesti žlezda sa unutrašnjim lučenjem, povrede i trovanja.\nPredsednik Vlade Vojvodine Bojan Pajtić rekao je da više od polovine stanovništva pokrajine pati od neke hronične, kasno dijagnostikovane bolesti, najčešće bolesti srca, krvnih sudova i dijabetesa.\n„Ljudi treba da koriste usluge koje pružaju naše unapređene medicinske ustanove, da se bave sportom, da se hrane zdravije. Svest da je bolje sprečiti nego lečiti treba usađivati upravo najmlađima, da im se skrene pažnja kako da postanu zdravi i korisni članovi društva”, poručio je Pajtić.\nNa svečanosti je održana i mala promocija zdrave hrane, a promoteri su bili učenici novosadske Osnovne škole Đuro Daničić.\nInstitut za javno zdravlje osnovan je 1920. godine, kao Stalna bakteriološka stanica u Novom Sadu, za suzbijanje zaraznih bolesti tog doba, kao što su tuberkuloze, malarije, trahoma, difterije, a zadatak mu je bio i da unapredi higijenu.


Saveti dr Zlate Grujić iz MR SMILE tima: Kako PRAVILNO postupati ako povredite vaš zub? | JollyWoman | JollyWoman\nREČ STRUČNJAKA 06.04.2020.\nUloga stomatologa je veoma važna u odrastanju svakog od vas, drugari, i od velikog značaja je da od najranijih godina naučimo koliko su bitne redovne posete stomatologu, da bismo sačuvali zdrav i lep osmeh i u odraslom dobu.\nSve neophodne savete, da biste imali zdrave zubiće, podeliće sa vama dr Zlata Grujić iz Mr Smile tima.\nKoliko često bi trebalo da idemo kod stomatologa?\nRedovnim posetama se smatra odlazak kod stomatologa jednom u šest meseci. Ukoliko idemo dva puta godišnje na kontrole, sprečićemo nastanak različitih oboljenja zuba i desni, ili će ona biti tretirana na samom početku razvoja.\nAli, šta je sa nekim nepredviđenim situacijama koje zahtevaju hitnu posetu stomatologu?\nU ovom tekstu ćemo vam objasniti šta treba činiti ukoliko dođe do povrede zuba. Traumatske povrede zuba se najčešće i javljaju upravo kod dece i to na prednjim zubima.\nU povrede zuba spadaju:\nili čak potpuno izbijanje zuba iz vilice.\nSvaka od ovih povreda zahteva hitan tretman, jer svaki gubitak vremena umanjuje verovatnoću da će lečenje biti uspešno.\nKada je u pitanju izbijanje zuba, najvažniji faktor na koji vi možete uticati je vreme koje je proteklo od nastanka povrede do dolaska stomatologu kao i način čuvanja i prenosa zuba. Najbolje bi bilo da vas roditelji dovedu do ordinacije u prvih sat vremena od izbijanja zuba.\nŠto se tiče prenosa zuba nikako ga nemojte nositi u maramici, jer zub ne sme da bude suv. Najbolje sredstvo za čuvanje i transport zuba je DentoSafe, i te bočice bi trebalo da budu dostupne na svim mestima rizičnim za nastanak trauma, kao što su: škole, vrtići, igrališta i sportski tereni. Ukoliko do tog sredstva ne možete doći, dobro rezervno rešenje je odmah staviti zub u čašu mleka i tako ga doneti doktoru. Prenos zuba u običnoj vodi umanjuje šanse za uspeh terapije.\nAko ispoštujemo ovu proceduru, postoje šanse da se izbijeni zub vrati u svoju poziciju u vilici i sačuva za dugi niz godina, što je od posebnog značaja kad su deca u pitanju, jer kod vas nema mnogo mogućnosti za protetsku nadoknadu tih zuba, dok se ne završi rast i razvoj.\nZato je veoma važno da sa ovim postupkom budu upoznati svi roditelji, kao i ljudi koji rade sa decom, a tu spadaju: vaspitači, učitelji, treneri, ali i vi, deca.\nRoditelji vode računa o vašem zdravlju, ali i vi morate da poslušate njihove savete, jer ćete na taj način sami naučiti da brinete o svojim zubićima i imaćete prelep osmeh!\ndeciji stomatologizbijanje zubaoralna higijenapovrede zubaredovna kontrola


Sin Ljube Aličića je tehno muzičar: Tata mi je vetar u leđa - NOVA portal\nSin Ljube Aličića je tehno muzičar: Tata mi je vetar u leđa\nShowbiz Autor:Marija Dejanović15. Jul. 202009:00 > 23:23\nFoto: Instagram/igor_alicic, Goran Srdanov/Nova.rs\n"U elektronskoj muzici ima novca, ali je težak i trnovit put do toga", kaže za Nova.rs Igor Aličić, sin Ljube Aličića, koji se za razliku od svog oca, koji je poznati pevač narodne muzike, bavi elektronskom muzikom.\nLjuba Aličić: Novac je prolazna stvar\nSin Ljube Aličića, Igor Aličić, odavno je krenuo očevim stopama. Naime, Igor se ozbiljno bavi elektronskom muzikom i radom u studiju.\nJoš od malena je pokazivao sklonosti ka muzici, te se godinama usavršavao. Iako bi možda Ljuba voleo da ga je sin nasledio u poslu i narodnom stilu, on mu je najveća podrška i vetar u leđa. Za portal Nova.rs Igor Aličić otkriva kako je počeo da se bavi elektronskom muzikom, koliko mu otac, Ljuba Aličić, pomaže u svemu, ali i šta misli o estradi.\nOd kada se baviš elektonskom muzikom i produkcijom i kako si došao na ideju da baš to radiš?\n– Kontakt sa muzikom imam od malih nogu. Sa elektonskom muzikom sam se upoznao negde 1999. godine, a na ideju da napravim projekat “Subgenetics” sam došao sa mojim prijateljem i saradnikom Dinom Popovićem 2016. godine. Ubrzo kreću i prva izdanja za etikete “Eichtal Recordings” iz Slovenije, “I am different” iz Srbije i “Phunk Traxx” iz Italije. Takođe, kreću i mnogobrojni nastupi po klubovima i festivalima, za nas najznačajniji “Exit”, koji zbog situacije sa koronom nažalost neće moći da se održi. Tu su i nastupi sa domaćim i stranim artistima.\nA post shared by Igor Aličić (@igor_alicic) on Dec 18, 2019 at 8:17am PST\nZanimljivo je da se baviš tehno muzikom, a tvoj otac Ljuba Aličić je zakleti narodnjak…\n– Muziku posmatram na drugačiji način i inspiraciju nalazim u svim muzičkim žanrovima.\nDa li si imao očevu podršku u poslu kojim se baviš?\n– Podršku sam svakako imao. On koristi svaku priliku da dođe u naš studio, posluša naš materijal i da svoj sud (smeh).\nA post shared by Igor Aličić (@igor_alicic) on Jul 20, 2019 at 11:30pm PDT\nDeca javnih ličnosti uglavnom imaju veću šansu da izađu iz anonimnosti i afirmišu se. Zbog čega ne želiš da se eksponiraš i iskoristiš tu mogućnost?\n– Malo je drugačija industrija muzike kojom se ja bavim. Nisam neko ko voli da se eksponira i smatram da svi uspesi dolaze sopstvenim radom.\nIma li novca u elektronskoj muzici?\n– Ima, ali je jako težak i trnovit put do toga.\n???? #subgenetics #work #studio\nA post shared by Igor Aličić (@igor_alicic) on Feb 26, 2020 at 5:29pm PST\nUmeš li da pevaš narodnu muziku?\n– Umem, ali se nisam pronašao u tome (smeh).\nRazmišljaš li da uradiš neki remiks pesme svog oca u tehno fazonu?\n– Zašto da ne, nije losa ideja (smeh). U elektronskoj muzici postoje mnoge fuzije, tako da to nije nemoguće.\nU kakvim si odnosima sa ocem?\n– Odličnim! On mi je pokretač i primer kako stići do uspeha, kao roditelj i kao umetnik.\nA post shared by Igor Aličić (@igor_alicic) on Feb 1, 2020 at 7:24am PST\nKoliko ti je poznata estrada i kakvo je tvoje mišljenje o istoj?\n– Poznata mi je estrada, ali kakva je danas situacija na istoj, nemam neko posebno lepo mišljenje. Čast izuzecima, naravno.\nDa li bi prihvatio učešće u nekom rijaliti programu?\n– Ne bih, ali nikad ne reci nikad.\nelektronska muzikaIgor AličićLjuba Aličić


Nagrada grada Zrenjanina medicinarima i volonterima - Društvo - Dnevni list Danas\nPočetna » Društvo » Nagrada grada Zrenjanina medicinarima i volonterima\nNagrada grada Zrenjanina medicinarima i volonterima\nGodišnju nagradu grada Zrenjanina, koja će biti uručena danas u 12 časova u Gradskoj kući, dobili su zdravstveni radnici i volonteri Crvenog krsta.\n0Piše: M.P. 30. decembra 2020. 11.16\nKomisija za dodelu nagrada i priznanja donela je odluku da Nagrada grada Zrenjanina za 2020. godinu pripadne zdravstvenim ustanovama sa teritorije grada koje su podnele najveći teret u borbi protiv epidemije izazvane virusom kovid, kao i volonterima organizacije Crvenog krsta, za pomoć ugroženim kategorijama stanovništva tokom epidemije.\nLaureati su Opšta bolnica “Đorđe Joanović” Zrenjanin, Specijalna bolnica za plućne bolesti “Dr Vasa Savić” Zrenjanin, Specijalna bolnica za rehabilitaciju “Rusanda” Melenci, Zavod za javno zdravlje Zrenjanin, Dom zdravlja Zrenjanin i volonteri organizacije Crvenog krsta Zrenjanin.\ncrveni krst, medicinari, Nagrada, volonteri, ZrenjaninZrenjanin\nDodelom nagrada i priznanja proslavljen 22. Kraljevdan\nDodela nagrada pobednicima konkursa „Život u doba korone“ 8. oktobra


Kako da se zaštitite od alergena | Dečji sajt\nKako da se zaštitite od alergena\nAlergijska reakcije hipersenzibilizacije su neuobičajne reakcije imunog sistema organizma na normalno bezopasne supstance - hrana, polen, grinje…\nOne se manifestuju lokalno odnosno samo na jednom mestu na telu ili generalizovano, gde se simptomi javljaju po celom telu. Kod nekih ljudi imuni sistem reaguje burno samo na jednu supstancu dok su drugi alergični na veći broj supstanci iz okoline.\nNajbolja preventive za nastanak alergijskih reakcija, bez obzira na to sta je uzročnik alergije, jeste izbegavanje alergena.\nAko ste alergični polen\nIzbegavajte izlazak po suvom, vetrovitom vremenu i rano ujutru jer je tada koncentracija polena u vazduhu najviša. Često tuširanje ili kupanje ukloniće alergene koji se zadrzavaju u vašoj kosi ili na koži.\nAko ste alergični na prašinu\nNajveći broj grinja često se nakuplja baš u spavaćoj sobi. Redovno menjajte posteljinu, provetravajte madrace. Redovno čistite podne površine vlažnim platnenim krpama. Uklonite zavese, tepihe i tapacirani nameštaj, sva mesta gde je potencijalno moguće zadržavanje grinja.\nAko ste alergični na životinjsku dlaku\nUkoliko ne možete da poklonite svog kućnog ljubimca, često ga kupajte i držite van kuće.\nLečenje alergija je vrlo složeno. Klasični lekovi, međutim, nisu jedini način da se sa njima izborimo. Od alternativnih metoda lečenja posebno se ističe homeopatija, koja naučno dokazano postiže ogromne uspehe u lečenju alergija.\nPOLINOL Za terapiju alergije i alergijske kijavice.Otklanja simptome alergijske kijavice\nKombinovani homeopatski lek\n• Tretman sezonskih i stalnih alergijskih kijavica različitog uzroka\n• Ne izaziva pospanost\n• Koristi se samostalno ili u kombinaciji sa drugim lekovima za alergijsku kijavicu\n• Pogodan za upotrebu kod dece od 3.godine i odrasle\nAlergijska kijavica može biti posledica alergije na polene trava, drveća ili korova, kućne prašine, grinja, dlake životinja...\nPolinol tablete su kombinovani homeopatski lek koji se korsti za tretman alergijske kijavice različitog uzroka. Potpuno je prirodnog sastava, čime se omogućava bezbedna i efkasna upotreba Polinol tableta u dužem vremenskom periodu.\nViše informacija o proizvodu možete pogledati OVDE.


Predsednik Srbije na polaganju kamena temeljca: Pritisci na Srbiju će biti još veći (VIDEO) | Najnovije vesti - Srbija danas\n28.04.2021. • 13:07 28.04.2021. • 14:25 Srbija Danas\nPredsednik Srbije na polaganju kamena temeljca: Pritisci na Srbiju će biti još veći (VIDEO)\nPredsednik Aleksandar Vučić prisustvovao je danas početku izgradnje nove kovid bolnice u Novom Sadu.\nKAKO SANIRATI POSLEDICE? Ministarska RS najavila - za svakog zaposlenog koji nije radio biće uplaćeni porezi i doprinosi\nPRIJAVILI SE JESMO, ALI KADA NAM NOVAC LEŽE NA RAČUN? Detaljno objašnjenje kako će se vršiti isplata građanima\nPredsednik se osvrnuo na non-pejper koji se često pominje u poslednje vreme.\n- Prethodne dve noće nisam spavao ukupno 5 sati, čitajući svoje beleške, čitajući njihove beleške. Taj non-pejper je napisao neko lukaviji od mene, neko kompetabilniji. Ja ne mogu da se obazirem na analize kvazi-stručnjaka. Samo pustite Prištinu, oni nam pomognu uvek svojom unutrašnjom nervozom. Mi i dalje analiziramo, nisam siguran da su postigli više od iznenađenja. Partija još traje, ovo je za mene bilo iznenađenje na koji je način ovo sastavljeno. Veoma sam obazriv po tom pitanju - rekao je Vučić.\nVučić je istakao da će pritisci biti sve veći.\nVučić je odgovorio na pitanje o skidanju marihuane sa liste narkotika i povezanosti toga pojedinih medija sa Jovanjicom\n- Kad pustite 1000 laži dnevno u medijima, nemoguće je da nas nekoliko ubedimo ljude da se vakcinišu tako je i sa Jovanjicom. Šta je problem sa Jovanjicom, onda su se setili da dekriminalizujemo marihuanu, pa evo da vam kažemo, nećemo. Gonićemo kriminalce i narko- dilere - rekao je Vučić.\nAleksandar Vučić: Sad smo prešli više od 2.000.000 ljudi koji su se vakcinisali\n- Želeo sam danas ukratko da kažem nešto o rezultatima. Postoji radni ljudi koje nije lako voleti, 40 ili 50 godina nije imalo novih fabrika, a ja mogu da vam navedem minimum šest, između ostalih, Boš, Midek, Kontinental... Doveli smo nove investicije i jedni bez drugih to nismo mogli da uradimo. Ono na šta sam posebno ponosan, to su bolnice koje smo izgradile. Izgradnja i rekonstrukcija KVC-a košta 50 miliona evra, pri čemu je samo oprema 18-19 miliona evra - rekao je Vučić.\n- Mi bismo bili u potpunom kolapsu da nismo imali batajničku bolnicu, mogli smo da zatvorimo sve, mogli smo da imamo slike kao što su u Indiji. Nadam se da će radnici završiti do 1. septembra, to su vredni neimari koji rade po kiši, suncu, snegu vetru... - rekao je Vučić.\n- Morate da shvatite koliko je važno to za Vojvodinu, za nas je to jedan od uspeha, mi smo ostavili novca u budžetu za kovid bolnicu. Sad smo prešli na više od 2.000.000 koji su se vakcinisali bar jednom dozom vakcine. A 1.400.000 je vakcinisano jednom dozom, ali nam je potrebno mnogo više ljudi da prime vakcina. Ljudi kao što ste se prijavili za pomoć od 60 evra, molim vas kao Boga da se isto tako vakcinišete, sada nemamo problema sa vakcinama, vakcinišite se, dajte da sačuvamo ljude, da sačuvamo živote. Vakcinisaćemo ove ljude ovde koji će da rade, da poštedimo lekare, da imamo što manje mrtvih, i kada se vakcinišete i dobijete koronu, nema teških posledica - rekao je Vučić.\nPredsednik je istakao da je stigao i drugi lek u Srbiju "regeneral" poznatiji kao "Bambi".\n- Bolje su brojevi, ali brojevi su idalje veliki i užasni. Smanjuju se brojevi pregleda ali i to isto nije normalno. Jedino rešenje je vakcinacija. Govorio sam o slučajevima iz svoje porodice, ja više ne znam šta da uradim. Rekao sam da ću ići po selima da se ljudi više vakcinišu. Nema ništa važnije od toga. Nas je britanski soj teško udario, ogroman broj preminulih imamo, brže se ljudi zaražavaju, a ako je indijski soj još gori, samo nam je još to falilo - rekao je Vučić.\nObraćanje predsednika Pokrajinske vlade Igora Mirovića\n- Pre pet godina nismo imali ni rengden aparate, mnogo ranije pre nego što se pojavio kovid, a početak radova bolnice od 19.500 kvadratnih metara i današnji dan, dovoljno govori o važnosti ovog projekta. Hvala svima - rekao je Igor Mirović.\nObraćanje Miloša Vučevića\n- Ni kiša, ni tmurno vreme, ni hladno vreme, ne mogu da pokvare osećaj zadovoljstva, ponosa, što imamo ovakvo gradilište u Novom Sadu. Da nam je neko rekao pre pet godina da će se ovde izgraditi bolnica na ovom mestu, ne bi mu poverovali. Ovo menja stanje na terenu, sada je drugačija situacija nego u prvom poluvremenu, danas pričamo o novim projektima za razliku kada smo gubili fabrike u tom prvom poluvremenu, ovo je velika pobeda. Danas korona sutra će biti neka druga bolest, zato su nam potrebni ovi kapaciteti - rekao je Miloš Vučević i dodao:\n- Verujem u snažno liderstvo, a ne u institucije koje imaju neke loše poteze. Mislim da ne može da se nađe bolja pozicija za izgradnju bolnice, ovde stiže, kompletna infrakstruktora, hvala svima, pogotovo građanima Novog Sada, to su divne vesti - rekao je gradonačelnik Vučević.\nPredsednik je tokom obilaska mesta gde će se izgraditi nova kovid bolnica istakao da je u Novom Sadu gužva kao u Beogradu.\nPredsednik je rekao da je stiglo 20 hiljada tableta protiv korone, da vidimo da spasimo još neki život. Regeneral smo nabavili, treba da uđe u protokol.\n- U ovom trenutku biće dva miliona datih doza. Ići ćemo u tržne centre, obilaziti sela, treba da se radi na povećanju broja vakcinisanih - rekao je Vučić kad je stigao u Novi Sad.\nDo 1. septembra će biti završena kovid bolnica\nVučević je rekao da će kovid bolnica u Novom Sadu imati blizu 600 kreveta, od čega 400 u poluintenzivnoj, a 200 u intenzivnoj nezi.\n- Fantastičan dan za Novi Sad i Vojvodinu. Posle Batajnice i Kruševca, i Novi Sad dobija bolnicu koja će u prvoj fazi biti kovid bolnica, a kasnije ustanova koja će biti na raspolaganju svima kojima je potrebno bolničko lečenje - rekao je Vučević.\nOn je kazao da se u pandemiji virusa korona pokazalo da države koje imaju jači zdravstveni sistem pobeđuju, kako kaže, ne samo u pogledu medicine i zdravstva, nego i u ekonomiji.\nTeško da se može naći bolje mesto za bolnicu, na tri minuta od grada, sa velikim brojem pristupnih puteva, na mirnom mestu i uzvisini i sigurno je da će njena gradnja doprineti i razvoju tog dela grada.\nbolnica predsednik Aleksandar Vučić Novi Sad kovid bolnica izgradnja zdravstvo ulaganje investicija Srbija lečenje pacijenti


Severnokorejski vojnici otvorili vatru prema vojnom punktu Južne Koreje\nVojnici Južne i Severne Koreje razmenili su vatru na granici dve zemlje, saopšteno je iz generalštaba u Seulu, uz napomenu da na južnokorejskoj strani nije bilo stradalih. Severnokorejski vojnici su ispalili nekoliko rafala prema vojnom punktu Južne Koreje na istočnom delu Demilitarizovane zone koja deli Korejsko poluostrvo, istaknuto je u saopštenju.\nNavedeno je, takođe, da su južnokorejske snage uzvratile na vatru, ali drugi detalji nisu dati. Ostae nejasno da li je neko stradao na severnokorejskoj strani, pošto se ona nije oglasila povodom ovog incidenta. Incidenti takve vrste su postali izuzetno retki od kako je 2000. održan istorijski samit dve Koreje kojim je označen početak procesa približavanja severnog i južnog dela poluostrva.\nPoslednji incident se dogodio 31. jula 2006. kada su severnokorejski vojnici pucali na jedan južnokorejski granični prelaz. U tom incidentu nije bilo povređenih. Po završetku Korejskog rata 1953. dve zemlje ni do danas nikada nisu formalno potpisale mirovni sporazum.


Lani u Federaciji BiH dodijeljeno 289.203.200 KM državne potpore - Euromanager\nLani u Federaciji BiH dodijeljeno 289.203.200 KM državne potpore\nSudjelovanje državne pomoći u bruto domaćem proizvodu FBiH iznosi oko 1,29 posto. To je 10,5 posto manje nego u 2019. godini, ali čak 94 posto više u odnosu na 2018. godinu.\nFBiHPomoć poljoprivrediPomoć privrediStatistika\nPromet industrije u februaru porastao za 4,4 posto\nKompanija GIKIL uputila Vladi FBiH molbu za uvoz potrebnih sirovina


Tema: U januaru 9.000 više nezaposlenih\nBeograd -- Krajem januara ove godine Nacionalna služba za zapošljavanje registrovala je 736.816 nezaposlenih lica, što je devet hiljada više nego u decembru.\nGotovo isti broj ljudi, 9.365 ostalo je bez posla i u decembru, kada je zabeležen broj nezaposlenih iznosio 727.621, a zvanična stopa nezaposlenosti 23,99 odsto.\nOd januara 2008. godine kada je broj nezosplenih bio 792.992, i shodno tome zvanična stopa nezaposlenosti iznosila 25,6 odsto, do oktobra prošle godine broj nezaposlenih konstatno se smanjivao umerenim trendom, govore podaci Nacionalne službe za zapošljavanje. U oktobru je tako bilo 717.409 nezaposlenih, što je prema zvaničnoj stopi iznosilo 23,7 odsto. Novembar je doneo prvi talas otupuštanja u preduzećima, koja su kao najčešći razlog navodila "otežane uslove poslovanja zbog svetske ekonomske krize". Podsetimo Stevan Avramović, predsednik Unije poslodavaca Srbije i predsedavajući Socijalno-ekonomskog saveta Vlade Srbije procenio je da će ov godine bez posla ostati 120.000 radnika. S druge strane, vlada Srbije kao najvažniji cilj za ovu godinu proklamuje očuvanje radnih mesta. Ka tom cilju usmeren je i deo vladinih mera kreditiranja privrede, koje podrazumevaju da se krediti po povoljnim kamatama mogu dobiti samo uz uslov da preduzeća zadrže sadašnji broj zaposlenih.\nNacionalna služba za zapošljavanje dva meseca uzastopno beleži rast nezapolenosti za više od 9.000\nRe: U januaru 9.000 više nezaposlenih\nMa ima ih mnogo vise.......\nDok je u periodu do 2000 godine stepen zaposljavanja bijo veći od 140% Odgovorite sa citatom\nМарио ... не бих рекао ...\nOriginal postavio mario80 Dok je u periodu do 2000 godine stepen zaposljavanja bijo veći od 140% Зар нисмо окренути ка будућности? И над кадијама судија, братија, оклоп мач и мантија, у души нам Bизантија!\nOriginal postavio Срб-ин [B]\n...Ma i to lazu...Ima ih mnogo vise , samo sto nisu registrovani kod NSZ!\nOriginal postavio picololeone ...Ma i to lazu...Ima ih mnogo vise , samo sto nisu registrovani kod NSZ!\nЧуди ме што уопште признају да има незапослених. Мислим, како је то могуће у европској Србији? Мора да је нека грешка... И над кадијама судија, братија, оклоп мач и мантија, у души нам Bизантија!\njos jedna velika pobeda naseg mudrog rukovodstva\nkom trebaju ti radnici ? sve to treba najuriti na ulicu - sad su ROBOTI IN\nOriginal postavio Срб-ин Чуди ме што уопште признају да има незапослених. Мислим, како је то могуће у европској Србији? Мора да је нека грешка... Ma da, mozda ce za 6 meseci reci: Nema vise nezaposlenih u Srbiji po zvanicnoj statistitci!\nAjde, vi sto lupate gluposti navedite mi JEDNU ZEMLJU u kojoj nije nezaposlenost porasla!????\nLupate gluposti. Gde nije porast nezaposlenosti? Ma pamet vam curi iz usiju. Bolje takvu pamet zadrzite za sebe, nije nam potrebna.!!!\nOriginal postavio sead_man Ajde, vi sto lupate gluposti navedite mi JEDNU ZEMLJU u kojoj nije nezaposlenost porasla!????\nАли БоТа је обећао И Млађа\n500 000 нових радних места\nКаква је то моша била са све Фиатом, Мерцедесом, и свемирским програмом НАСЕ\nMa nije sporno to sto je porasla, nego sto je i ranije bila prevelika, mnogo veca nego sto zvanicna statistika to pokazuje. A plus sto vise od 9000 ljudi mesecno ostane bez posla!\nOriginal postavio ДЈ Стојко Али БоТа је обећао И Млађа\nPricas kao dete! Odrastao si covek, ako si iole inteligentan, znao bi da to nije moguce ostvariti, obzirom na okolnosti.\nA ti si pametnica pa bi povecao zaposlenost?\nOriginal postavio sead_man Pricas kao dete! Odrastao si covek, ako si iole inteligentan, znao bi da to nije moguce ostvariti, obzirom na okolnosti.\nЧекај, чекај... ти управо потврди како БоТа даје обећања која је немогуће остварити? И над кадијама судија, братија, оклоп мач и мантија, у души нам Bизантија!


Laboratorija za medicinsku biohemiju Subotica | AQUALAB\nMajšanski put 14, 24000 Subotica\n...... aquala... Prikaži\nLaboratorija za medicinsku biohemiju Subotica |\nLaboratorija za medicinsku biohemiju Aqualab uspešno posluje od 2003. godine. Već dugi niz godina radimo kvalitetno, postojano i pouzdano i zbog toga smo stekli veliki ugled.\nAqualab plus laboratorije trenutno u svom sistemu broje preko 20 laboratorija, na području Srbije i Bosne i Hercegovine.\nRadno vreme je radnim danima od 7 do 20h, a subotom od 7 do 14h.


Drina dočekuje Slogu iz Doboja, očekuje se prva pobjeda koja osigurava plejof - Zvornicki.ba\nDrina dočekuje Slogu iz Doboja, očekuje se prva pobjeda koja osigurava plejof\nU Zvorniku se u srijedu 4.aprila od 16 sati igra fudbalska utakmica između Drine i Sloge Doboj. Ovo će biti 20.kolo prvog dijela šampionata prve lige nakon čega slijedi završnica i podijela lige na dva dijela. Sutrašnjom pobjedom Drina i teoretski obezbjeđuje plejof, odnosno opstanak u prvoj ligi RS.\nSutrašnja pobjeda donosi ispunjenje prvobitnog cilja prije početka sezone, a to je opstanak u prvoj ligi. Tada prije nepunih 10 mjeseci Drinu niko nije želio preuzeti, od fudbalera su samo ostala djeca Drine i borba za opstanak je bila izvjesna.\nDanas deset mjeseci poslije u gradu Zvornik vlada blago razočarenje zbog lošeg nastavka šampionata i povećanja zaostatka za liderima prvenstva. Prije deset mjeseci protal Zvornicki.ba i zaljubljenici Drine govorili da djeca Drine mogu biti u vrhu fudbala Republike Srpske. Tada su mnogi ismijavali takve tvrdnje, a trenutno je razočarenje u gradu jer zaostajemo za prvim na tabeli.\nUvijek optimistični šef stručnog štaba Drine Veljko Cvijetinović najavljuje pobjedu sutra i povratak sto prije forme iz prvog dijela:\nVeljko Cvijetinović – Pobjeda za izlazak iz rezultatske krize\nSutra je utakmica u kojoj Drina nema šta da kalkuliše, pobjeda je jedina opcija. Učinit ćemo sve da ostvarimo pobjedu na domaćem terenu.\nNapokon su svi igrači na raspolaganju, osim povrijeđenog Stjepanovića. Fudbaleri su svjesni situacije i spremni su da pruže maksimum.\nPozivam publiku da dođu na utakmicu i podrže svoj Klub i fudbalere kako bi se prevazišla trenutno teška rezultatska kriza. Rekao je Cvijetinović za portal Zvornicki.ba.\nOptimističan je i kapiten Kikić koji djeli entuzijazam svog šefa struke:\nPosle neočekivano lošeg starta prvenstva i samo jednog osvojenog boda, mi više nemamo prava na kiks i sutra moramo dati sve od sebe da osvojimo tri boda i prekinemo ovaj loš niz.\nJa vjerujem u ovaj tim i svoje suigrače i iskreno očekujem da ćemo se vratiti u onu formu koja nas je krasila u prvom djelu sezone. Rekao je kapiten Kikić za Zvornicki.ba.\nUtakmica počinje od 16 sati. Pobjeda donosi sigurno doigravanje, ali i zaostatak koji je prihvatljiv prije početka plejofa ukoliko se želi nešto više ove godine od opstanka i preživljavanja.